title: 2010/184/ΚΕΠΠΑ: Απόφαση Atalanta/1/2010 της Επιτροπής Πολιτικής και Ασφάλειας, της 5ης Μαρτίου 2010 , για τροποποίηση της απόφασης Atalanta/2/2009 της Επιτροπής Πολιτικής και Ασφάλειας που αφορά την αποδοχή των συνεισφορών τρίτων κρατών στη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) και της απόφασης Atalanta/3/2009 της Επιτροπής Πολιτικής και Ασφάλειας σχετικά με τη σύσταση της Επιτροπής Συνεισφερόντων για τη στρατιωτική επιχείρηση της Ευρωπαϊκής Ένωσης που συμβάλλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta)

text:
               30.3.2010

               EL

               Επίσημη Εφημερίδα της Ευρωπαϊκής Ένωσης

               L 83/20

         ΑΠΌΦΑΣΗ ATALANTA/1/2010 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 5ης Μαρτίου 2010
   για τροποποίηση της απόφασης Atalanta/2/2009 της Επιτροπής Πολιτικής και Ασφάλειας που αφορά την αποδοχή των συνεισφορών τρίτων κρατών στη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) και της απόφασης Atalanta/3/2009 της Επιτροπής Πολιτικής και Ασφάλειας σχετικά με τη σύσταση της Επιτροπής Συνεισφερόντων για τη στρατιωτική επιχείρηση της Ευρωπαϊκής Ένωσης που συμβάλλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta)
   (2010/184/ΚΕΠΠΑ)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 38 τρίτη παράγραφος,
   την κοινή δράση 2008/851/ΚΕΠΠΑ του Συμβουλίου, της 10ης Νοεμβρίου 2008, για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (1), και ιδίως το άρθρο 10,
   την απόφαση Atalanta/2/2009 της Επιτροπής Πολιτικής και Ασφάλειας, (2) και την απόφαση Atalanta/3/2009 της Επιτροπής Πολιτικής και Ασφάλειας (3), καθώς και την προσθήκη αυτής (4),
   Εκτιμώντας τα ακόλουθα:

               (1)

               Ο διοικητής επιχειρήσεων της ΕΕ διεξήγαγε σύσκεψη συγκρότησης δυνάμεων στις 16 Δεκεμβρίου 2008.

               (2)

               Κατόπιν της προσφοράς της Ουκρανίας να συνεισφέρει στην επιχείρηση Atalanta, της σύστασης του διοικητή επιχειρήσεων της ΕΕ και της εισήγησης της στρατιωτικής επιτροπής της Ευρωπαϊκής Ένωσης, η συνεισφορά της Ουκρανίας θα πρέπει να γίνει δεκτή.

               (3)

               Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, το οποίο προσαρτάται στη συνθήκη για την Ευρωπαϊκή Ένωση και στη συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την υλοποίηση αποφάσεων και δράσεων της Ένωσης, οι οποίες έχουν επιπτώσεις στην άμυνα,

         ΕΚΔΙΔΕΙ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 1 της απόφασης Atalanta/2/2009 της Επιτροπής Πολιτικής και Ασφάλειας αντικαθίσταται από το ακόλουθο κείμενο:

      «Άρθρο 1
      Συνεισφορές τρίτων χωρών
      Μετά τις συσκέψεις συγκρότησης δυνάμεων και στελέχωσης, οι συνεισφορές της Νορβηγίας, της Κροατίας, του Μαυροβουνίου και της Ουκρανίας γίνονται αποδεκτές για τη στρατιωτική επιχείρηση της ΕΕ που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta)».

   Άρθρο 2
   Το παράρτημα της απόφασης Atalanta/3/2009 της Επιτροπής Πολιτικής και Ασφάλειας αντικαθίσταται από το κείμενο που εμπεριέχεται στο παράρτημα της παρούσας απόφασης.
   Άρθρο 3
   Η παρούσα απόφαση αρχίζει να ισχύει από την ημερομηνία της έκδοσής της.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 5 Μαρτίου 2010.

            Για την Επιτροπή Πολιτικής και Ασφάλειας

            Ο Πρόεδρος

         C. FERNÁNDEZ-ARIAS

      (1)  ΕΕ L 301 της 12.11.2008, σ. 33.

      (2)  ΕΕ L 109 της 30.4.2009, σ. 52.

      (3)  ΕΕ L 112 της 6.5.2009, σ. 9.

      (4)  ΕΕ L 119 της 14.5.2009, σ. 40.

      ΠΑΡΑΡΤΗΜΑ

            «ΠΑΡΑΡΤΗΜΑ

               ΚΑΤΑΛΟΓΟΣ ΤΩΝ ΤΡΙΤΩΝ ΚΡΑΤΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 2, ΠΑΡΑΓΡΑΦΟΣ 1

                        —

                        Νορβηγία

                        —

                        Κροατία

                        —

                        Μαυροβούνιο

                        —

                        Ουκρανία.»


title: 79/569/ΕΟΚ: Απόφαση τού Συμβουλίου τής 12ης Ιουνίου 1979 περί συνάψεως τής συμφωνίας, υπό μορφή ανταλλαγής επιστολών, περί προσωρινής εφαρμογής τής συμφωνίας μεταξύ τής Κυβερνήσεως τής Σενεγάλης καί τής Εύρωπαϊκής Οικονομικής Κοινότητος γιά τήν αλιεία στά ανοικτά τής ακτής τής Σενεγάλης, καθώς καί τού πρωτοκόλλου καί τών συναφών ανταλλαγών επιστολών

text:
                                 Επίσημη Εφημερίδα των Ευρωπαϊκών Κοινοτήτων                                       137
379D0569
21 . 6 . 79                     Επίσημη Εφημερίδα τών Ευριοπαϊκών Κοινοτήτων                           'Αριθ. N 154/25
                                          ΑΠΟΦΑΣΗ ΤΟΥ ΣΥΜΒΟΥΛΙΟΥ
                                                της 12ης Ιουνίου 1979
              περί συνάψεως της συμφωνίας, ύπό μορφή άvtαλλαγής έπιστολων, περί προσωρινής έφαρμογης
               της συμφωνίας μεταξύ της Κυβερνήσεως της Δημοκρατίας της Σενεγάλης καί της Εύρωπαϊκης
                Οικονομικής Κοινότητος γιά τήν αλιεία στά άνοικτά της άκτής της Σενεγάλης, καθώς καί του
                                πρωτοκόλλου καί τών συναφών άνταλλαγών έπιστολων
                                                    ( 79/569/ΕΟΚ )
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,                      ναφή της κείμενα δι άνταλλαγής έπιστολων πού θά πραγ
                                                              ματοποιηθεί στίς 15 'Ιουνίου 1979 *
Έχοντας υπόψη :                                               δτι αύτή ή συμφωνία ύπό μορφή ανταλλαγής έπιστολων
                                                              πρέπει νά έγκριθεϊ βάσει του άρθρου 103 της συνθήκης, έν
τή συνθήκη περί ιδρύσεως τής Εύρωπαϊκής Οικονομικής           αναμονή τής όριστικής έγκρίσεως τής συμφωνίας βάσει
Κοινότητος, καί ίδίως τό άρθρο 103 ,                          του άρθρου 43 τής συνθήκης^
τήν πρόταση τής 'Επιτροπής,
                                                              ΑΠΟΦΑΣΙΖΕΙ :
 Εκτιμώντας :
                                                                                "Αρθρο 1
οτι η Ευρωπαϊκή Οικονομική Κοινότης καί ή Κυβέρνηση
τής Δημοκρατίας τής Σενεγάλης πρόκειται νά ύπογρά             Εγκρίνεται έν όνόματι τής Κοινότητος ή συμφωνία ύπό
ψουν στίς 15 'Ιουνίου 1979 συμφωνία γιά τήν άλιεία στά        μορφή άνταλλαγής έπιστολών περί προσωρινής εφαρμο
άνοικτά τής άκτής τής Σενεγάλης καθώς καί πρωτόκολλο          γής τής συμφωνίας μεταξύ τής Κυβερνήσεως τής Δημο
καί νά άνταλλάξουν συναφώς έπιστολές *                        κρατίας τής Σενεγάλης καί τής Εύρωπαϊκής Οικονομικής
                                                              Κοινότητος γιά τήν άλιεία στά άνοικτά τής άκτής τής Σε
ότι μέ τή συμφωνία αύτή καί τά συναφή της κείμενα ή Κυ       νεγάλης, καθώς καί του πρωτοκόλλου καί τών συναφών
 βέρνηση τής Σενεγάλης έπιτρέπει στούς άλιεις τής Κοινό      άνταλλαγών έπιστολών.
τητος νά άλιεύουν στά άνοικτά τής άκτής τής Σενεγάλης *
                                                              Τό κείμενο τής άνταλλαγής αύτής έπιστολών προσαρτάται
δτι ή περίοδος άλιείας στά άνοικτά τής άκτής τής Σενεγά      ώς παράρτημα στήν παρούσα άπόφαση .
λης πρόκειται νά άρχίσει πολύ σύντομα καί δτι τό συμφέ
 ρον τών άλιέων τής Κοινότητος έπιτάσσει, έλλείψει εναλ
                                                                                "Αρθρο 2
λακτικών δυνατοτήτων άλιείας, νά έχουν πρόσβαση στά
ύδατα αύτά* δτι γιά τό λόγο αύτό είναι άπαραίτητο ή συμ
φωνία μέ τή Σενεγάλη νά έφαρμοσθεϊ τό συντομότερο δυ          O πρόεδρος του Συμβουλίου δύναται νά ορίσει τά πρό
νατό *                                                        σωπα πού έξουσιοδοτούνται νά ύπογράψουν τή συμφω
                                                              νία μέ αποτέλεσμα τή δέσμευση τής Κοινότητος.
δτι γιά τό λόγο αύτόν τά δύο συμβαλλόμενα μέρη συμφω
νούν νά έφαρμόσουν προσωρινά τή συμφωνία καί τά συ           Έγινε στό Λουξεμβούργο, στίς 12 'Ιουνίου 1979.
                                                                                Για το Συμβουλιο
                                                                                Ό Πρόεδρος
                                                                                J. FRANÇOIS-PONCET
 ---pagebreak--- 138                       Επίσημη Εφημερίδα των Ευρωπαϊκών Κοινοτήτων
                                             ΣΥΜΦΩΝΙΑ
    ύπό μορφή άνταλλαγής έπιστολών περί προσωρινής έφαρμογής της συμφωνίας μεταξύ της Κυ
    βερνήσεως της Δημοκρατίας της Σενεγάλης καί της Εύρωπαϊκης Οικονομικής Κοινότητος γιά
    τήν άλιεία στά ανοικτά της Σενεγάλης, καθώς καί του πρωτοκόλλου καί των συναφών άνταλλα
                                            γών επιστολών
                   A.   'Επιστολή τής Κυβερνήσεως της Δημοκρατίας της Σενεγάλης
    Κύριε Πρόεδρε,
    Αναφερόμενος στή συμφωνία μεταξύ της Εύρωπαϊκής Οικονομικής Κοινότητος καί της Κυ
    βερνήσεως της Δημοκρατίας της Σενεγάλης γιά τήν αλιεία στά ανοικτά της ακτής της Σενεγά
    λης, πού ύπέγράφη σήμερα, £χω τήν τιμή νά σας πληροφορήσω ότι ή Κυβέρνηση της Σενεγά
    λης είναι έτοιμη νά εφαρμόσει προσωρινά τή συμφωνία αυτή , καθώς καί τό πρωτόκολλο πού
    τήν συνοδεύει, άπό σήμερα μέχρις ενάρξεως της ισχύος της σύμφωνα μέ τό άρθρο 18 της
    συμφωνίας καί τό άρθρο 6 του πρωτοκόλλου, ύπό τόν όρο δτι ή Εύρωπαϊκή Οικονομική Κοι
    νότης είναι διατεθειμένη νά πράξει τό ίδιο.
    Εξυπακούεται δτι, στήν περίπτωση αύτή , ή καταβολή του πρώτου μέρους τής αποζημιώσεως
    πού καθορίζεται στό άρθρο 2 του πρωτοκόλλου πρέπει νά πραγματοποιηθεί εντός προθεσμίας
    οκτώ έβδομάδων άπό σήμερα.
    Θά σας ήμουν ευγνώμων άν μου επιβεβαιώνατε τή σύμφωνη γνώμη τής Ευρωπαϊκής Οικονο
    μικής Κοινότητος γιά μιά τέτοια προσωρινή εφαρμογή .
    Δεχθείτε, κύριε Πρόεδρε, τή διαβεβαίωση τής μεγίστης μου έκτιμήσεως.
                                                                 Έν ονόματι τής Κυβερνήσεως
                                                                τής Δημοκρατίας τής Σενεγάλης
 ---pagebreak---                     Επίσημη Εφημερίδα των Ευρωπαϊκών Κοινοτήτων                           139
                 B.   Επιστολή τής Ευρωπαϊκής Οικονομικής Κοινοτητος
Κύριε Πρόεδρε,
Έχω τήν τιμή νά βεβαιώσω τήν λήψη τής έπιστολής σας μέ σημερινή ήμερομηνία, ή όποία έχει
ώς έξης :
      «'Αναφερόμενος στή συμφωνία μεταξύ τής Εύρωπαϊκής Οικονομικής Κοινότητος καί
      τής Κυβερνήσεως τής Δημοκρατίας τής Σενεγάλης γιά τήν αλιεία στά ανοικτά τής ακτής
      τής Σενεγάλης, πού ύπεγράφη σήμερα, £χω τήν τιμή νά σας πληροφορήσω δτι ή Κυβέρνη
      ση τής Σενεγάλης είναι δτοιμη νά εφαρμόσει προσωρινά τή συμφωνία αύτή, καθώς καί τό
      πρωτόκολλο πού τήν συνοδεύει, άπό σήμερα μέχρις ένάρξεως τής ίσχύος της σύμφωνα
      μέ τό άρθρο 18 τής συμφωνίας καί τό άρθρο 6 του πρωτοκόλλου, ύπό τόν δρο δτι ή
      Εύρωπαϊκή Οικονομική Κοινότης είναι διατεθειμένη νά πράξει τό ίδιο.
      'Εξυπακούεται δτι, στήν περίπτωση αύτή , ή καταβολή του πρώτου μέρους τής άποζημιώ
      σεως πού καθορίζεται στό άρθρο 2 του πρωτοκόλλου πρέπει νά πραγματοποιηθεί έντός
      προθεσμίας όκτώ έβδομάδων άπό σήμερα.
      Θά σας ήμουν ευγνώμων άν μοϋ επιβεβαιώνατε τή σύμφωνη γνώμη τής Ευρωπαϊκής
      Οικονομικής Κοινότητος γιά μιά τέτοια προσωρινή έφαρμογή.»
Έχω τήν τιμή νά σάς πληροφορήσω δτι ή Κοινότης άποδέχεται τήν προσωρινή έφαρμογή τής
Συμφωνίας καί του πρωτοκόλλου πού τήν συνοδεύει ύπό τούς δρους πού άναφέρονται στήν έπι
στολή σας.
Σας παρακαλώ νά δεχθείτε, κύριε Πρόεδρε, τή διαβεβαίωση τής μεγίστης μου έκτιμήσεως.
                                                               Έν ονόματι τοΰ Συμβουλίου
                                                              των Ευρωπαϊκών Κοινοτήτων


Avis juridique important

|

31985D0482

85/482/ΕΟΚ: Απόφαση της Επιτροπής της 18ης Οκτωβρίου 1985 για την πραγματοποίηση από την Ιταλία ορισμένων ενεργειών προσαρμογής της παραγωγικής ικανότητας στον τομέα της αλιείας κατ’εφαρμογή της οδηγίας 83/515/ΕΟΚ του Συμβουλίου (Το κείμενο στην ιταλική γλώσσα είναι το μόνο αυθεντικό)

Επίσημη Εφημερίδα αριθ. L 287 της 29/10/1985 σ. 0031 - 0031

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 18ης Οκτωβρίου 1985  για την πραγματοποίηση από την Ιταλία ορισμένων ενεργειών προσαρμογής της παραγωγικής ικανότητας στον τομέα της αλιείας κατ' εφαρμογή της οδηγίας 83/515/ΕΟΚ του Συμβουλίου  (Το κείμενο στην ιταλική γλώσσα είναι το μόνο αυθεντικό)  (85/482/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 83/515/ΕΟΚ του Συμβουλίου της 4ης Οκτωβρίου 1983 σχετικά με ορισμένες δράσεις προσαρμογής της παραγωγικής ικανότητας στον τομέα της αλιείας (1), και ιδίως το άρθρο 7 παράγραφος 1,  Εκτιμώντας:  ότι η κυβέρνηση της Ιταλίας προτίθεται να θεσπίσει καθεστώς χρηματοδοτικών ενισχύσεων για τις ενέργειες οριστικού περιορισμού της παραγωγικής ικανότητας στον τομέα της αλιείας και ότι ανακοίνωσε, στις 21 Απριλίου 1984 και στις 14 Ιουνίου 1985, τις πληροφορίες για το καθεστώς αυτό που προβλέπονται στο άρθρο 6 της οδηγίας 83/515/ΕΟΚ·  ότι σύμφωνα με το άρθρο 7 της εν λόγω οδηγίας, η Επιτροπή εξέτασε αν, σε συνάρτηση με τη συμφωνία τους με την οδηγία και αφού ληφθούν υπόψη άλλα υπάρχοντα ή προβλεπόμενα διαρθρωτικά μέτρα για τον τομέα της αλιείας, οι προβλεπόμενες ενέργειες πληρούν τους όρους χρηματοδοτικής συμμετοχής της Κοινότητας·  ότι η παρούσα απόφαση δεν αφορά τις ενισχύσεις που χορηγούνται σύμφωνα με τις διατάξεις του άρθρου 5 της εν λόγω οδηγίας·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής των Δομών Αλιείας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τα μέτρα που προβλέπονται από την Ιταλία για να τεθεί σε εφαρμογή ένα καθεστώς χρηματοδοτικών ενισχύσεων για τις ενέργειες οριστικού περιορισμού της παραγωγικής ικανότητας στον τομέα αλιείας, πληρούν τους όρους της χρηματοδοτικής συμμετοχής της Κοινότητας.  Άρθρο 2  Η παρούσα απόφαση δεν αφορά τις εθνικές ενισχύσεις που αναφέρονται στο άρθρο 12 της οδηγίας 83/515/ΕΟΚ.  Άρθρο 3  Η παρούσα απόφαση απευθύνεται στην Ιταλική Δημοκρατία.  Βρυξέλλες, 18 Οκτωβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 290 της 22. 10. 1983, σ. 15.


title: 2012/305/ΕΕ: Απόφαση του Συμβουλίου, της 7ης Ιουνίου 2012 , για τη σύναψη της συμφωνίας μεταξύ της Ευρωπαϊκής Ένωσης και της Δημοκρατίας της Ισλανδίας και του Βασιλείου της Νορβηγίας, σχετικά με την εφαρμογή ορισμένων διατάξεων της σύμβασης για την αμοιβαία δικαστική συνδρομή επί των ποινικών υποθέσεων μεταξύ των κρατών μελών της Ευρωπαϊκής Ένωσης, της 29ης Μαΐου 2000 , και του προσαρτώμενου σε αυτήν πρωτοκόλλου του 2001

text:
               14.6.2012

               EL

               Επίσημη Εφημερίδα της Ευρωπαϊκής Ένωσης

               L 153/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 7ης Ιουνίου 2012
   για τη σύναψη της συμφωνίας μεταξύ της Ευρωπαϊκής Ένωσης και της Δημοκρατίας της Ισλανδίας και του Βασιλείου της Νορβηγίας, σχετικά με την εφαρμογή ορισμένων διατάξεων της σύμβασης για την αμοιβαία δικαστική συνδρομή επί των ποινικών υποθέσεων μεταξύ των κρατών μελών της Ευρωπαϊκής Ένωσης, της 29ης Μαΐου 2000, και του προσαρτώμενου σε αυτήν πρωτοκόλλου του 2001
   (2012/305/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 82 παράγραφος 1 στοιχείο δ), σε συνδυασμό με το άρθρο 218 παράγραφος 6 στοιχείο α),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Στις 19 Δεκεμβρίου 2002, το Συμβούλιο εξουσιοδότησε την προεδρία του Συμβουλίου, επικουρούμενη από την Επιτροπή, να αρχίσει διαπραγματεύσεις με την Ισλανδία και τη Νορβηγία με σκοπό την εφαρμογή ορισμένων διατάξεων της σύμβασης για την αμοιβαία δικαστική συνδρομή επί των ποινικών υποθέσεων μεταξύ των κρατών μελών της Ευρωπαϊκής Ένωσης της 29ης Μαΐου 2000 και του προσαρτώμενου σε αυτήν πρωτοκόλλου του 2001 («η σύμβαση»).

               (2)

               Κατ’ εφαρμογή της απόφασης 2004/79/ΕΚ του Συμβουλίου (1), η συμφωνία μεταξύ της Ευρωπαϊκής Ένωσης και της Δημοκρατίας της Ισλανδίας και του Βασιλείου της Νορβηγίας σχετικά με την εφαρμογή ορισμένων διατάξεων της σύμβασης («η συμφωνία») υπεγράφη στις 19 Δεκεμβρίου 2003, υπό την επιφύλαξη της σύναψής της.

               (3)

               Η συμφωνία δεν έχει συναφθεί ακόμη. Λόγω της θέσης σε ισχύ της Συνθήκης της Λισαβόνας την 1η Δεκεμβρίου 2009, οι διαδικασίες που ακολουθούνται προς τον σκοπό αυτό από την Ένωση διέπονται από το άρθρο 218 της Συνθήκης για τη λειτουργία της Ευρωπαϊκής Ένωσης.

               (4)

               Η συμφωνία θα πρέπει να εγκριθεί.

               (5)

               Δυνάμει του άρθρου 3 του πρωτοκόλλου για τη θέση του Ηνωμένου Βασιλείου και της Ιρλανδίας όσον αφορά τον χώρο ελευθερίας, ασφάλειας και δικαιοσύνης, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, τα κράτη μέλη αυτά γνωστοποίησαν την επιθυμία τους να συμμετάσχουν στην έκδοση και εφαρμογή της παρούσας απόφασης.

               (6)

               Σύμφωνα με τα άρθρα 1 και 2 του πρωτοκόλλου για τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην έκδοση της παρούσας απόφασης και δεν δεσμεύεται από τη συμφωνία ούτε υπόκειται στην εφαρμογή της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η συμφωνία μεταξύ της Ευρωπαϊκής Ένωσης και της Δημοκρατίας της Ισλανδίας και του Βασιλείου της Νορβηγίας για την εφαρμογή ορισμένων διατάξεων της σύμβασης, της 29ης Μαΐου 2000, σχετικά με την αμοιβαία δικαστική συνδρομή επί των ποινικών υποθέσεων μεταξύ των κρατών μελών της Ευρωπαϊκής Ένωσης και του προσαρτώμενου σε αυτήν πρωτοκόλλου του 2001 (2) («η συμφωνία») εγκρίνεται εξ ονόματος της Ένωσης.
   Άρθρο 2
   Ο πρόεδρος του Συμβουλίου καλείται να ορίσει το ή τα πρόσωπα που εξουσιοδοτούνται να προβούν, εξ ονόματος της Ένωσης, στην κοινοποίηση που προβλέπεται στο άρθρο 6 παράγραφος 1 της συμφωνίας, δεσμεύοντας την Ένωση (3).
   Άρθρο 3
   Η παρούσα απόφαση αρχίζει να ισχύει την ημέρα της έκδοσής της.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Λουξεμβούργο, 7 Ιουνίου 2012.

            Για το Συμβούλιο

            Ο Πρόεδρος

         M. BØDSKOV

      (1)  ΕΕ L 26 της 29.1.2004, σ. 1.

      (2)  ΕΕ L 26 της 29.1.2004, σ. 3.

      (3)  Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


title: 2008/87/ΕΚ: Απόφαση του Συμβουλίου, της 30ής Οκτωβρίου 2007 , για την υπογραφή και την προσωρινή εφαρμογή της συμφωνίας μεταξύ της Ευρωπαϊκής Κοινότητας και των Ενωμένων Αραβικών Εμιράτων σχετικά με ορισμένες πτυχές των αεροπορικών υπηρεσιών

text:
               1.2.2008

               EL

               Επίσημη Εφημερίδα της Ευρωπαϊκής Ένωσης

               L 28/20

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 30ής Οκτωβρίου 2007
   για την υπογραφή και την προσωρινή εφαρμογή της συμφωνίας μεταξύ της Ευρωπαϊκής Κοινότητας και των Ενωμένων Αραβικών Εμιράτων σχετικά με ορισμένες πτυχές των αεροπορικών υπηρεσιών
   (2008/87/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 80 παράγραφος 2, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση,
   την πρόταση της Επιτροπής,
   Εκτιμώντας τα ακόλουθα:

               (1)

               Στις 5 Ιουνίου 2003, το Συμβούλιο εξουσιοδότησε την Επιτροπή να αρχίσει διαπραγματεύσεις με τρίτες χώρες με σκοπό την αντικατάσταση ορισμένων διατάξεων των υφιστάμενων διμερών συμφωνιών από μια συμφωνία με την Κοινότητα.

               (2)

               Η Επιτροπή έχει διαπραγματευθεί, εξ ονόματος της Κοινότητας, συμφωνία με τα Ενωμένα Αραβικά Εμιράτα σχετικά με ορισμένες πτυχές των αεροπορικών υπηρεσιών, σύμφωνα με τους μηχανισμούς και τις οδηγίες του παραρτήματος της απόφασης με την οποία το Συμβούλιο εξουσιοδότησε την Επιτροπή να αρχίσει διαπραγματεύσεις με τρίτες χώρες με σκοπό την αντικατάσταση ορισμένων διατάξεων των υφιστάμενων διμερών συμφωνιών από μια συμφωνία με την Κοινότητα.

               (3)

               Η συμφωνία είναι σκόπιμο να υπογραφεί και να τεθεί προσωρινά σε εφαρμογή, με την επιφύλαξη της συνάψεώς της σε μεταγενέστερη ημερομηνία,

         ΑΠΟΦΑΣΙΖΕΙ:
   Άρθρο 1
   Η υπογραφή της συμφωνίας μεταξύ της Ευρωπαϊκής Κοινότητας και των Ηνωμένων Αραβικών Εμιράτων σχετικά με ορισμένες πτυχές των αεροπορικών υπηρεσιών εγκρίνεται, εξ ονόματος της Κοινότητας, υπό την επιφύλαξη της συνάψεως της εν λόγω συμφωνίας.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία, εξ ονόματος της Κοινότητας, υπό την επιφύλαξη της συνάψεώς της.
   Άρθρο 3
   Εν αναμονή της έναρξης ισχύος της, η συμφωνία εφαρμόζεται προσωρινά από την πρώτη ημέρα του πρώτου μήνα που έπεται της ημερομηνίας κατά την οποία τα συμβαλλόμενα μέρη θα έχουν κοινοποιήσει εκατέρωθεν την ολοκλήρωση των διαδικασιών που είναι αναγκαίες προς το σκοπό αυτό.
   Άρθρο 4
   Ο πρόεδρος του Συμβουλίου εξουσιοδοτείται να προβεί στην κοινοποίηση που προβλέπει το άρθρο 9 παράγραφος 2 της συμφωνίας.

      Λουξεμβούργο, 30 Οκτωβρίου 2007.

            Για το Συμβούλιο

            Ο Πρόεδρος

         F. NUNES CORREIA

    ---documentbreak---

               1.2.2008

               EL

               Επίσημη Εφημερίδα της Ευρωπαϊκής Ένωσης

               L 28/21

         ΣΥΜΦΩΝΊΑ
   μεταξύ της Ευρωπαϊκής Κοινότητας και των Ενωμένων Αραβικών Εμιράτων σχετικά με ορισμένες πτυχές των αεροπορικών υπηρεσιών
   Η ΕΥΡΩΠΑΪΚΗ ΚΟΙΝΟΤΗΤΑ
   αφενός, και
   ΤΑ ΗΝΩΜΕΝΑ ΑΡΑΒΙΚΑ ΕΜΙΡΑΤΑ
   αφετέρου,
   (στο εξής «Συμβαλλόμενα Μέρη»)
   ΣΗΜΕΙΩΝΟΝΤΑΣ ότι το Δικαστήριο των Ευρωπαϊκών Κοινοτήτων έκρινε ότι ορισμένες διατάξεις των διμερών συμφωνιών που έχουν συνάψει πλείονα κράτη μέλη με τρίτες χώρες είναι ασυμβίβαστες με το δίκαιο της Ευρωπαϊκής Κοινότητας,
   ΣΗΜΕΙΩΝΟΝΤΑΣ ότι, μεταξύ πλειόνων κρατών μελών της Ευρωπαϊκής Κοινότητας και των Ηνωμένων Αραβικών Εμιράτων, έχουν συναφθεί διμερείς συμφωνίες αεροπορικών υπηρεσιών οι οποίες περιέχουν ανάλογες διατάξεις, και ότι τα κράτη μέλη υποχρεούνται να προσφεύγουν σε όλα τα πρόσφορα μέσα για να άρουν τα ασυμβίβαστα των εν λόγω συμφωνιών προς τη συνθήκη για την ίδρυση της Ευρωπαϊκής Κοινότητας,
   ΣΗΜΕΙΩΝΟΝΤΑΣ ότι η Ευρωπαϊκή Κοινότητα έχει αποκλειστική αρμοδιότητα επί διαφόρων πτυχών οι οποίες, ενδεχομένως, περιλαμβάνονται στις διμερείς συμφωνίες αεροπορικών υπηρεσιών μεταξύ κρατών μελών της Ευρωπαϊκής Κοινότητας και τρίτων χωρών,
   ΣΗΜΕΙΩΝΟΝΤΑΣ ότι, βάσει του δικαίου της Ευρωπαϊκής Κοινότητας, οι κοινοτικοί αερομεταφορείς που είναι εγκατεστημένοι σε κράτος μέλος έχουν δικαίωμα πρόσβασης χωρίς διακρίσεις στα αεροπορικά δρομολόγια μεταξύ των κρατών μελών της Ευρωπαϊκής Κοινότητας και τρίτων χωρών,
   ΕΧΟΝΤΑΣ ΥΠΟΨΗ τις συμφωνίες μεταξύ της Ευρωπαϊκής Κοινότητας και ορισμένων τρίτων χωρών, οι οποίες προβλέπουν τη δυνατότητα των υπηκόων των εν λόγω τρίτων χωρών να αποκτούν την κυριότητα αερομεταφορέων που έχουν λάβει άδεια σύμφωνα με το δίκαιο της Ευρωπαϊκής Κοινότητας,
   ΑΝΑΓΝΩΡΙΖΟΝΤΑΣ ότι η συνέπεια μεταξύ του δίκαιου της Ευρωπαϊκής Κοινότητας και των διατάξεων των διμερών συμφωνιών αεροπορικών μεταφορών μεταξύ κρατών μελών της Ευρωπαϊκής Κοινότητας και των Ηνωμένων Αραβικών Εμιράτων στον τομέα των αεροπορικών υπηρεσιών, θα διασφαλίσει την ορθή νομική βάση για τις αεροπορικές υπηρεσίες μεταξύ της Ευρωπαϊκής Κοινότητας και των Ηνωμένων Αραβικών Εμιράτων καθώς και τη συνέχεια και την ανάπτυξη των εν λόγω αεροπορικών υπηρεσιών,
   ΣΗΜΕΙΩΝΟΝΤΑΣ ότι, βάσει του δικαίου της Ευρωπαϊκής Κοινότητας, οι αερομεταφορείς δεν δύνανται, καταρχήν, να συνάπτουν συμφωνίες οι οποίες δύνανται να επηρεάσουν τις εμπορικές συναλλαγές μεταξύ κρατών μελών της Ευρωπαϊκής Κοινότητας και έχουν ως αντικείμενο ή ως αποτέλεσμα την παρεμπόδιση, τον περιορισμό ή τη στρέβλωση του ανταγωνισμού,
   ΑΝΑΓΝΩΡΙΖΟΝΤΑΣ ότι ορισμένες διατάξεις των διμερών αεροπορικών συμφωνιών υπηρεσιών που έχουν συναφθεί μεταξύ κρατών μελών της Ευρωπαϊκής Κοινότητας και των Ηνωμένων Αραβικών Εμιράτων, οι οποίες i) απαιτούν ή ευνοούν την υιοθέτηση συμφωνιών μεταξύ επιχειρήσεων, αποφάσεων από ενώσεις επιχειρήσεων ή συντονισμένων πρακτικών που εμποδίζουν, στρεβλώνουν ή περιορίζουν τον ανταγωνισμό μεταξύ αερομεταφορέων σε συγκεκριμένες γραμμές, ή ii) ενισχύουν τις επιπτώσεις τέτοιων συμφωνιών, αποφάσεων ή συντονισμένων πρακτικών, ή iii) αναθέτουν σε αερομεταφορείς ή άλλους ιδιωτικούς οικονομικούς παράγοντες την αρμοδιότητα για τη λήψη μέτρων που εμποδίζουν, στρεβλώνουν ή περιορίζουν τον ανταγωνισμό μεταξύ αερομεταφορέων σε συγκεκριμένες γραμμές, δύνανται να καταστήσουν αναποτελεσματικούς τους κανόνες ανταγωνισμού που εφαρμόζονται στις επιχειρήσεις,
   ΣΗΜΕΙΩΝΟΝΤΑΣ ότι σκοπός της Ευρωπαϊκής Κοινότητας, ως Μέρους στην παρούσα συμφωνία, δεν είναι να αυξήσει τον συνολικό όγκο της αεροπορικής κίνησης μεταξύ της Ευρωπαϊκής Κοινότητας και των Ηνωμένων Αραβικών Εμιράτων, ούτε να επηρεάσει το ισοζύγιο μεταξύ κοινοτικών αερομεταφορέων και αερομεταφορέων των Ηνωμένων Αραβικών Εμιράτων, ούτε να υπερισχύσει της ερμηνείας των διατάξεων περί δικαιωμάτων εκμεταλλεύσεως που περιέχονται στις υφιστάμενες διμερείς συμφωνίες αεροπορικών υπηρεσιών,
   ΣΥΜΦΩΝΗΣΑΝ ΣΤΑ ΕΞΗΣ:
   Άρθρο 1
   Γενικές διατάξεις
   1.   Για τους σκοπούς της παρούσας συμφωνίας, νοούνται ως «κράτη μέλη» τα κράτη μέλη της Ευρωπαϊκής Κοινότητας, «Συμβαλλόμενο Μέρος», Συμβαλλόμενο Μέρος της παρούσας συμφωνίας, «Μέρος», το Μέρος στην εκάστοτε διμερή συμφωνία αεροπορικών υπηρεσιών.
   2.   Σε καθεμία από τις συμφωνίες που παρατίθενται στο παράρτημα Ι, οι αναφορές σε υπηκόους του κράτους μέλους που είναι Μέρος της εκάστοτε συμφωνίας νοούνται ως αναφορές σε υπηκόους των κρατών μελών της Ευρωπαϊκής Κοινότητας.
   3.   Σε καθεμία από τις συμφωνίες που παρατίθενται στο παράρτημα Ι, οι αναφορές σε αερομεταφορείς ή αερογραμμές του κράτους μέλους που είναι Μέρος στην εκάστοτε συμφωνία νοούνται ως αναφορές σε αερομεταφορείς ή αερογραμμές που έχει καθορίσει το συγκεκριμένο κράτος μέλος.
   Άρθρο 2
   Καθορισμός αερομεταφορέων
   1.   Οι διατάξεις των παραγράφων 2 και 3 του παρόντος άρθρου αντικαθιστούν τις σχετικές διατάξεις των άρθρων που παρατίθενται αντιστοίχως στο σημείο α) και στο σημείο β) του παραρτήματος ΙΙ, σε ό,τι αφορά τον καθορισμό αερομεταφορέα από το εκάστοτε Μέρος, τις άδειες εκμετάλλευσης και τις άδειες τεχνικής φύσεως που του χορηγεί το έτερο Μέρος, και σε ό,τι αφορά την απόρριψη, την ανάκληση, την αναστολή ή τον περιορισμό των αδειών εκμετάλλευσης ή των αδειών τεχνικής φύσεως του αερομεταφορέα, αντιστοίχως.
   2.   Όταν του γνωστοποιείται καθορισμός αερομεταφορέα ή του υποβάλλονται από καθορισμένο(ους) αερομεταφορέα(εις) ή αερομεταφορείς αιτήσεις για τη χορήγηση αδειών εκμετάλλευσης ή αδειών τεχνικής φύσεως, υπό τη μορφή και σύμφωνα με τη διαδικασία που απαιτούνται προς τούτο, έκαστο Μέρος χορηγεί τις κατάλληλες άδειες εκμετάλλευσης και άδειες τεχνικής φύσεως, με την ελάχιστη διαδικαστική καθυστέρηση, υπό τον όρο ότι:

               α)

               προκειμένου για αερομεταφορέα καθορισμένο από κράτος μέλος:

                           i)

                           ο αερομεταφορέας είναι εγκατεστημένος στο έδαφος του κράτους μέλους που τον έχει καθορίσει δυνάμει της συνθήκης για την ίδρυση της Ευρωπαϊκής Κοινότητας, και έχει έγκυρη άδεια λειτουργίας χορηγηθείσα από κράτος μέλος σύμφωνα με το δίκαιο της Ευρωπαϊκής Κοινότητας· και

                           ii)

                           το κράτος μέλος που είναι υπεύθυνο για την έκδοση του πιστοποιητικού αερομεταφορέα ασκεί και διατηρεί τον ουσιαστικό ρυθμιστικό έλεγχο του αερομεταφορέα και στον καθορισμό προσδιορίζεται με σαφήνεια η αρμόδια αεροπορική αρχή· και

                           iii)

                           η κύρια εγκατάσταση του αερομεταφορέα βρίσκεται στο έδαφος του κράτους μέλους που του έχει χορηγήσει την έγκυρη άδεια λειτουργίας· και

                           iv)

                           ο αερομεταφορέας τελεί υπό την κυριότητα, είτε άμεσα είτε με κατά πλειοψηφία συμμετοχή, και υπό τον πραγματικό έλεγχο κρατών μελών ή/και υπηκόων των κρατών μελών, ή/και άλλων κρατών αναφερόμενων στο παράρτημα ΙΙΙ ή/και υπηκόων των συγκεκριμένων άλλων κρατών·

               β)

               προκειμένου για αερομεταφορέα καθορισμένο από τα Ηνωμένα Αραβικά Εμιράτα:

                           i)

                           ο αερομεταφορέας είναι εγκατεστημένος στο έδαφος των Ηνωμένων Αραβικών Εμιράτων και έχει λάβει άδεια σύμφωνα με το εφαρμοστέο δίκαιο των Ηνωμένων Αραβικών Εμιράτων· και

                           ii)

                           τα Ηνωμένα Αραβικά Εμιράτα έχουν και διατηρούν τον ουσιαστικό ρυθμιστικό έλεγχο του αερομεταφορέα.

         3.   Έκαστο των μερών δύναται να απορρίψει, να ανακαλέσει, να αναστείλει ή να περιορίσει τις άδειες εκμετάλλευσης ή τις άδειες τεχνικής φύσεως ενός αερομεταφορέα καθορισμένου από το άλλο Μέρος, εφόσον:

               α)

               προκειμένου για αερομεταφορέα καθορισμένο από κράτος μέλος:

                           i)

                           ο αερομεταφορέας δεν είναι εγκατεστημένος στο έδαφος του κράτους μέλους που τον έχει καθορίσει, με βάση τη συνθήκη για την ίδρυση της Ευρωπαϊκής Κοινότητας, ή δεν έχει έγκυρη άδεια λειτουργίας χορηγηθείσα από κράτος μέλος σύμφωνα με το δίκαιο της Ευρωπαϊκής Κοινότητας· ή

                           ii)

                           το κράτος μέλος που είναι υπεύθυνο για την έκδοση του πιστοποιητικού αερομεταφορέα δεν ασκεί ή δεν διατηρεί τον ουσιαστικό ρυθμιστικό έλεγχο του αερομεταφορέα, ή εφόσον στον καθορισμό του αερομεταφορέα δεν προσδιορίζεται με σαφήνεια η αρμόδια αεροπορική αρχή· ή

                           iii)

                           η κύρια εγκατάσταση του αερομεταφορέα δεν βρίσκεται στο έδαφος του κράτους μέλους από το οποίο έχει λάβει την άδεια λειτουργίας· ή

                           iv)

                           ο αερομεταφορέας δεν τελεί υπό την κυριότητα, είτε άμεσα είτε με κατά πλειοψηφία συμμετοχή, ή υπό τον πραγματικό έλεγχο κρατών μελών ή/και υπηκόων των κρατών μελών, ή/και άλλων κρατών παρατηθεμένων στο παράρτημα ΙΙΙ ή/και υπηκόων των συγκεκριμένων άλλων κρατών· ή

                           v)

                           ο αερομεταφορέας διαθέτει πιστοποιητικό αερομεταφορέα που έχει εκδοθεί από άλλο κράτος μέλος και δύναται να αποδειχθεί ότι, ασκώντας τα δικαιώματα εκμετάλλευσης δυνάμει της παρούσας συμφωνίας σε δρομολόγιο που περιλαμβάνει σημείο στο έδαφος αυτού του άλλου κράτους μέλους, συμπεριλαμβανομένης της εκμετάλλευσης αεροπορικής γραμμής η οποία διατίθεται στην αγορά ως άμεση αεροπορική σύνδεση, ή άλλως συνιστά τέτοια σύνδεση, ο αερομεταφορέας στην πραγματικότητα θα καταστρατηγούσε τους περιορισμούς ως προς τα δικαιώματα εκμετάλλευσης που επιβάλλονται από διμερή συμφωνία αεροπορικών υπηρεσιών μεταξύ των Ηνωμένων Αραβικών Εμιράτων και του συγκεκριμένου άλλου κράτους μέλους· ή

                           vi)

                           ο αερομεταφορέας διαθέτει πιστοποιητικό αερομεταφορέα που έχει εκδοθεί από κράτος μέλος και δεν υπάρχει διμερής συμφωνία αεροπορικών υπηρεσιών μεταξύ των Ηνωμένων Αραβικών Εμιράτων και του εν λόγω κράτους μέλους, και μπορεί να αποδειχθεί ότι τα δικαιώματα εκμετάλλευσης που είναι αναγκαία για την εκτέλεση της προτεινόμενης δραστηριότητας δεν παραχωρούνται, κατ’ αμοιβαιότητα, στον ή στους αερομεταφορείς που έχουν καθορίσει τα Ηνωμένα Αραβικά Εμιράτα.

               β)

               προκειμένου για αερομεταφορέα καθορισμένο από τα Ηνωμένα Αραβικά Εμιράτα:

                           i)

                           ο αερομεταφορέας δεν είναι εγκατεστημένος στο έδαφος των Ηνωμένων Αραβικών Εμιράτων ή δεν έχει λάβει άδεια σύμφωνα με το εφαρμοστέο δίκαιο των Ηνωμένων Αραβικών Εμιράτων· ή

                           ii)

                           τα Ηνωμένα Αραβικά Εμιράτα δεν έχουν ή δεν διατηρούν ουσιαστικό ρυθμιστικό έλεγχο του αερομεταφορέα· ή

                           iii)

                           ο αερομεταφορέας τελεί υπό την κυριότητα και τον έλεγχο, μέσω πλειοψηφικής συμμετοχής, υπηκόων κράτους άλλου από τα Ηνωμένα Αραβικά Εμιράτα και δύναται να αποδειχθεί ότι, ασκώντας τα δικαιώματα εκμετάλλευσης δυνάμει της παρούσας συμφωνίας σε δρομολόγιο που περιλαμβάνει σημείο στο έδαφος αυτού του άλλου κράτους, συμπεριλαμβανομένης της εκμετάλλευσης αεροπορικής γραμμής η οποία διατίθεται στην αγορά ως άμεση σύνδεση, ή άλλως συνιστά τέτοια σύνδεση, ο αερομεταφορέας στην πραγματικότητα θα καταστρατηγούσε τους περιορισμούς ως προς τα δικαιώματα εκμετάλλευσης που επιβάλλονται από διμερή συμφωνία αεροπορικών υπηρεσιών μεταξύ κράτους μέλους και του συγκεκριμένου άλλου κράτους· ή

                           iv)

                           ο αερομεταφορέας τελεί υπό την κυριότητα και τον έλεγχο, μέσω πλειοψηφικής συμμετοχής, υπηκόων κράτους άλλου από τα Ηνωμένα Αραβικά Εμιράτα και δεν υπάρχει διμερής συμφωνία αεροπορικών υπηρεσιών μεταξύ κράτους μέλους και του εν λόγω κράτους, και μπορεί να αποδειχθεί ότι τα δικαιώματα εκμετάλλευσης που είναι αναγκαία για την εκτέλεση της προτεινόμενης δραστηριότητας δεν παραχωρούνται, κατ’ αμοιβαιότητα, στον ή στους αερομεταφορείς που έχει καθορίσει το ενδιαφερόμενο κράτος μέλος.

         Τα Ηνωμένα Αραβικά Εμιράτα, κατά την άσκηση των δικαιωμάτων τους δυνάμει της παρούσας παραγράφου, και υπό την επιφύλαξη των δικαιωμάτων του δυνάμει της παραγράφου 3, στοιχείο α), περιπτώσεις v) και vi) του παρόντος άρθρου, δεν εισάγουν διακρίσεις μεταξύ κοινοτικών αερομεταφορέων για λόγους εθνικότητας.
   Άρθρο 3
   Ασφάλεια πτήσεων
   1.   Οι διατάξεις της παραγράφου 2 του παρόντος άρθρου συμπληρώνουν τις σχετικές διατάξεις των άρθρων που παρατίθενται στο παράρτημα ΙΙ, σημείο γ).
   2.   Όταν ένα κράτος μέλος έχει καθορίσει αερομεταφορέα του οποίου τον ρυθμιστικό έλεγχο ασκεί και διατηρεί άλλο κράτος μέλος, τα δικαιώματα των Ηνωμένων Αραβικών Εμιράτων που απορρέουν από τις διατάξεις περί ασφάλειας πτήσεων της συμφωνίας μεταξύ του κράτους μέλους που έχει καθορίσει τον αερομεταφορέα και των Ηνωμένων Αραβικών Εμιράτων ισχύουν εξίσου σε ό,τι αφορά την έκδοση, την εφαρμογή ή τη διατήρηση των προτύπων ασφαλείας από το εν λόγω άλλο κράτος μέλος και σε ό,τι αφορά την άδεια εκμετάλλευσης του συγκεκριμένου αερομεταφορέα.
   Άρθρο 4
   Φορολόγηση αεροπορικών καυσίμων
   1.   Οι διατάξεις της παραγράφου 2 του παρόντος άρθρου συμπληρώνουν τις σχετικές διατάξεις των άρθρων που παρατίθενται στο παράρτημα ΙΙ, σημείο δ).
   2.   Παρά τις τυχόν αντίθετες διατάξεις των συμφωνιών που παρατίθενται στο παράρτημα ΙΙ, σημείο δ), οι συμφωνίες αυτές δεν παρεμποδίζουν κράτος μέλος από το να επιβάλλει, άνευ διακρίσεων, φόρους, εισφορές, δασμούς, τέλη ή επιβαρύνσεις επί των καυσίμων που διατίθενται στο έδαφός του προς χρήση στο αεροσκάφος καθορισμένου αερομεταφορέα των Ηνωμένων Αραβικών Εμιράτων, ο οποίος εκτελεί δρομολόγια μεταξύ σημείου του εδάφους του συγκεκριμένου κράτους μέλους και άλλου σημείου του εδάφους του ίδιου κράτους μέλους ή σημείου του εδάφους άλλου κράτους μέλους. Στην περίπτωση αυτή, τα Ηνωμένα Αραβικά Εμιράτα έχουν αντιστρόφως το δικαίωμα να επιβάλλουν, άνευ διακρίσεων, ανάλογους φόρους, εισφορές, δασμούς, τέλη ή επιβαρύνσεις επί των καυσίμων που διατίθενται στο έδαφός τους.
   Άρθρο 5
   Ναύλοι μεταφοράς εντός της Ευρωπαϊκής Κοινότητας
   1.   Οι διατάξεις της παραγράφου 2 του παρόντος άρθρου συμπληρώνουν τις σχετικές διατάξεις των άρθρων που παρατίθενται στο παράρτημα ΙΙ, σημείο ε).
   2.   Οι ναύλοι που επιβάλλονται από αερομεταφορέα ή αερομεταφορείς καθορισμένους από τα Ηνωμένα Αραβικά Εμιράτα βάσει μιας από τις συμφωνίες που παρατίθενται στο παράρτημα Ι, η οποία περιέχει διάταξη περιλαμβανόμενη στο παράρτημα ΙΙ, σημείο ε), για αεροπορικές μεταφορές εξ ολοκλήρου εντός της Ευρωπαϊκής Κοινότητας, υπόκεινται στο δίκαιο της Ευρωπαϊκής Κοινότητας.
   3.   Παρά τις διατάξεις της παραγράφου 2, οι ναύλοι που επιβάλλονται από αερομεταφορέα ή αερομεταφορείς καθορισμένους από τα Ηνωμένα Αραβικά Εμιράτα επιτρέπεται να αντιστοιχούν στις υπάρχουσες τιμές που χρεώνουν άλλες αεροπορικές εταιρείες για αεροπορικές μεταφορές εξ ολοκλήρου εντός της Ευρωπαϊκής Κοινότητας.
   Άρθρο 6
   Συμβατότητα με τους κανόνες ανταγωνισμού
   1.   Παρά τις τυχόν αντίθετες διατάξεις των συμφωνιών που παρατίθενται στο παράρτημα Ι, οι συμφωνίες αυτές κατά κανένα τρόπο i) δεν ευνοούν τη θέσπιση συμφωνιών μεταξύ επιχειρήσεων, αποφάσεων από ενώσεις επιχειρήσεων ή συντονισμένων πρακτικών που εμποδίζουν ή στρεβλώνουν τον ανταγωνισμό, ii) δεν ενισχύουν τις επιπτώσεις τέτοιων συμφωνιών, αποφάσεων ή συντονισμένων πρακτικών, ή iii) δεν αναθέτουν σε ιδιωτικούς οικονομικούς παράγοντες την αρμοδιότητα λήψης μέτρων που εμποδίζουν, στρεβλώνουν ή περιορίζουν τον ανταγωνισμό.
   2.   Οι διατάξεις των περιεχομένων στο παράρτημα Ι συμφωνιών, οι οποίες δεν είναι συμβατές με την παράγραφο 1 του παρόντος άρθρου, δεν εφαρμόζονται.
   Άρθρο 7
   Παραρτήματα της συμφωνίας
   Τα παραρτήματα της παρούσας συμφωνίας αποτελούν αναπόσπαστο μέρος αυτής.
   Άρθρο 8
   Αναθεώρηση ή τροποποίηση
   Τα Συμβαλλόμενα Μέρη έχουν τη δυνατότητα, ανά πάσα στιγμή, να αναθεωρήσουν ή να τροποποιήσουν την παρούσα συμφωνία, με κοινή συναίνεση.
   Άρθρο 9
   Έναρξη ισχύος και προσωρινή εφαρμογή
   1.   Η παρούσα συμφωνία αρχίζει να ισχύει την ημερομηνία κατά την οποία τα Συμβαλλόμενα Μέρη θα έχουν εκατέρωθεν κοινοποιήσει εγγράφως την ολοκλήρωση των αντίστοιχων εσωτερικών τους διαδικασιών που απαιτούνται για την έναρξη ισχύος της συμφωνίας.
   2.   Παρά την παράγραφο 1, τα Συμβαλλόμενα Μέρη συμφωνούν να εφαρμόζουν προσωρινά την παρούσα συμφωνία από την πρώτη ημέρα του μηνός που έπεται της ημερομηνίας κατά την οποία τα Συμβαλλόμενα Μέρη θα έχουν εκατέρωθεν κοινοποιήσει την ολοκλήρωση των αναγκαίων για τον σκοπό αυτό διαδικασιών.
   3.   Οι συμφωνίες και οι λοιπές ρυθμίσεις μεταξύ των κρατών μελών και των Ηνωμένων Αραβικών Εμιράτων οι οποίες, κατά την ημερομηνία υπογραφής της παρούσας συμφωνίας, δεν έχουν ακόμη τεθεί σε ισχύ ούτε εφαρμόζονται προσωρινά, παρατίθενται στο παράρτημα Ι, σημείο β). Η παρούσα συμφωνία εφαρμόζεται σε όλες αυτές τις συμφωνίες και ρυθμίσεις από την ημερομηνία έναρξης ισχύος τους ή προσωρινής εφαρμογής τους.
   Άρθρο 10
   Λύση
   1.   Η λύση μιας από τις συμφωνίες που παρατίθενται στο παράρτημα συνεπάγεται την ταυτόχρονη λήξη της ισχύος όλων των διατάξεων της παρούσας συμφωνίας που σχετίζονται με τη συγκεκριμένη συμφωνία του παραρτήματος Ι.
   2.   Η λύση όλων των συμφωνιών που παρατίθενται στο παράρτημα Ι συνεπάγεται την ταυτόχρονη λήξη της ισχύος της παρούσας συμφωνίας.

      ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογεγραμμένοι, δεόντως εξουσιοδοτημένοι προς τούτο, υπέγραψαν την παρούσα συμφωνία.
      Έγινε στις Βρυξέλλες, στις τριάντα Νοεμβρίου δύο χιλιάδες επτά, εις διπλούν, στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, μαλτεζική, ουγγρική, ολλανδική, πολωνική, πορτογαλική, ρουμανική, σλοβενική, σλοβακική, σουηδική, τσεχική, φινλανδική και αραβική γλώσσα.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Обединените арабски емирства
         Por los Emiratos Árabes Unidos
         Za Spojené arabeské emiráty
         For De Forenede Arabiske Emirater
         Für die Vereinigten Arabischen Emirate
         Araabia Ühendemiraatide nimel
         Για τα Ενωμένα Αραβικά Εμιράτα
         For the United Arab Emirates
         Pour les Émirats arabes unis
         Per gli Emirati arabi uniti
         Apvienoto Arābu Emirātu vārdā
         Jungtinių Arabų Emyratų vardu
         Az Egyesült Arab Emirségek részéről
         Għall-Emirati Gharab Maghquda
         Voor de Verenigde Arabische Emiraten
         W imieniu Zjednoczonych Emiratów Arabskieh
         Pelos Emirados Árabes Unidos
         Pentru Emiratele Arabe Unite
         Za Spojené arabské emiráty
         Za Združene arabske emirate
         Yhdistyneiden Arabiemiirikuntien puolesta
         För Förenade Arabemiraten

   ΠΑΡΑΡΤΗΜΑ Ι
   ΚΑΤΑΛΟΓΟΣ ΤΩΝ ΣΥΜΦΩΝΙΩΝ ΟΙ ΟΠΟΙΕΣ ΑΝΑΦΕΡΟΝΤΑΙ ΣΤΟ ΑΡΘΡΟ 1 ΤΗΣ ΠΑΡΟΥΣΑΣ ΣΥΜΦΩΝΙΑΣ

               α)

               Συμφωνίες μεταξύ των Ηνωμένων Αραβικών Εμιράτων και κρατών μελών της Ευρωπαϊκής Κοινότητας στον τομέα των αεροπορικών υπηρεσιών, οι οποίες, κατά την ημερομηνία υπογραφής της παρούσας συμφωνίας, έχουν συναφθεί, υπογραφεί ή/και εφαρμόζονται προσωρινά

                           —

                           Συμφωνία μεταξύ της κυβέρνησης της Λαϊκής Δημοκρατίας της Βουλγαρίας και της κυβέρνησης των Ηνωμένων Αραβικών Εμιράτων με σκοπό την καθιέρωση αεροπορικών γραμμών μεταξύ και πέραν των αντιστοίχων εδαφών τους, η οποία υπεγράφη στη Σόφια στις 29 Νοεμβρίου 1989 αναφερόμενη στο παράρτημα ΙΙ ως «συμφωνία Ηνωμένων Αραβικών Εμιράτων-Βουλγαρίας»·
                           σε συνδυασμό με το μνημόνιο συμφωνίας που έγινε στο Αμπού Ντάμπι στις 3 Φεβρουαρίου 1988,

                           —

                           Συμφωνία αεροπορικών μεταφορών μεταξύ της κυβέρνησης της Ομοσπονδιακής Δημοκρατίας της Αυστρίας και της κυβέρνησης των Ηνωμένων Αραβικών Εμιράτων, η οποία υπεγράφη στο Αμπού Ντάμπι στις 23 Μαΐου 1990 αναφερόμενη στο παράρτημα ΙΙ ως «συμφωνία Ηνωμένων Αραβικών Εμιράτων-Αυστρίας»·
                           σε συνδυασμό με το εμπιστευτικό μνημόνιο συμφωνίας που έγινε στη Βιέννη στις 14 Οκτωβρίου 1987,

                           —

                           Συμφωνία αεροπορικών υπηρεσιών, μεταξύ της κυβέρνησης των Ηνωμένων Αραβικών Εμιράτων και της Ομοσπονδιακής Δημοκρατίας της Αυστρίας η οποία μονογραφήθηκε στο Αμπού Ντάμπι στις 10 Μαρτίου 2004 αναφερόμενη στο παράρτημα ΙΙ ως «συμφωνία Ηνωμένων Αραβικών Εμιράτων-Αυστρίας του 2004»·
                           σε συνδυασμό με τα συμφωνηθέντα πρακτικά που έγιναν στο Αμπού Ντάμπι στις 10 Μαρτίου 2004·
                           τροποποιήθηκε από το μνημόνιο συμφωνίας που έγινε στη Βιέννη στις 31 Μαρτίου 2005·
                           τροποποιήθηκε τελευταία με την ανταλλαγή διακοινώσεων, με ημερομηνία 10 Δεκεμβρίου 2006,

                           —

                           Συμφωνία μεταξύ της κυβέρνησης του Βασιλείου του Βελγίου και της κυβέρνησης των Ηνωμένων Αραβικών Εμιράτων με σκοπό την καθιέρωση αεροπορικών γραμμών μεταξύ και πέραν των αντιστοίχων εδαφών τους, η οποία υπεγράφη στο Αμπού Ντάμπι στις 5 Μαρτίου 1990 αναφερόμενη στο παράρτημα ΙΙ ως «συμφωνία Ηνωμένων Αραβικών Εμιράτων-Βελγίου»·
                           σε συνδυασμό με το εμπιστευτικό μνημόνιο συμφωνίας που έγινε στις Βρυξέλλες στις 8 Ιουλίου 1986·
                           τροποποιήθηκε τελευταία με την ανταλλαγή επιστολών της 30ής Ιανουαρίου 2001 και της 20ής Φεβρουαρίου 2001,

                           —

                           Συμφωνία αεροπορικών υπηρεσιών μεταξύ της κυβέρνησης της Κυπριακής Δημοκρατίας και της κυβέρνησης των Ηνωμένων Αραβικών Εμιράτων, η οποία υπεγράφη στο Αμπού Ντάμπι στις 7 Δεκεμβρίου 1999 αναφερόμενη στο παράρτημα ΙΙ ως «συμφωνία Ηνωμένων Αραβικών Εμιράτων-Κύπρου»·
                           σε συνδυασμό με τα συμφωνηθέντα πρακτικά που έγιναν στο Αμπού Ντάμπι στις 7 Δεκεμβρίου 1999·
                           συμπληρώθηκε από το μνημόνιο συμφωνίας που έγινε στη Λευκωσία στις 23 Φεβρουαρίου 2001·
                           τροποποιήθηκε από το μνημόνιο συμφωνίας που έγινε στο Ντουμπάι στις 16 Οκτωβρίου 2002,

                           —

                           Συμφωνία αεροπορικών μεταφορών, μεταξύ της κυβέρνησης της Τσεχικής Δημοκρατίας και της κυβέρνησης των Ηνωμένων Αραβικών Εμιράτων η οποία υπεγράφη στο Αμπού Ντάμπι στις 15 Δεκεμβρίου 2002 αναφερόμενη στο παράρτημα ΙΙ ως «συμφωνία Ηνωμένων Αραβικών Εμιράτων-Τσεχικής Δημοκρατίας»·
                           σε συνδυασμό με τα συμφωνηθέντα πρακτικά που έγιναν στην Πράγα στις 24 Νοεμβρίου 1999,

                           —

                           Συμφωνία αεροπορικών υπηρεσιών μεταξύ της κυβέρνησης του Βασιλείου της Δανίας και της κυβέρνησης των Ηνωμένων Αραβικών Εμιράτων, η οποία μονογραφήθηκε στο Αμπού Ντάμπι στις 24 Φεβρουαρίου 1999 αναφερόμενη στο παράρτημα ΙΙ ως «μονογραφημένη συμφωνία Ηνωμένων Αραβικών Εμιράτων-Δανίας»·
                           σε συνδυασμό με το μνημόνιο συμφωνίας που μονογραφήθηκε στο Αμπού Ντάμπι στις 24 Φεβρουαρίου 1999,

                           —

                           Συμφωνία αεροπορικών υπηρεσιών μεταξύ της κυβέρνησης της Δημοκρατίας της Φινλανδίας και της κυβέρνησης των Ηνωμένων Αραβικών Εμιράτων, η οποία μονογραφήθηκε στο Ελσίνκι στις 6 Απριλίου 2004 αναφερόμενη στο παράρτημα ΙΙ ως «συμφωνία Ηνωμένων Αραβικών Εμιράτων-Φινλανδίας»·
                           σε συνδυασμό με τα συμφωνηθέντα πρακτικά που έγιναν στο Ελσίνκι στις 6 Απριλίου 2004·
                           σε συνδυασμό με το εμπιστευτικό μνημόνιο συμφωνίας που έγινε στο Ελσίνκι στις 6 Απριλίου 2004,

                           —

                           Συμφωνία μεταξύ της κυβέρνησης της Γαλλικής Δημοκρατίας και της κυβέρνησης των Ηνωμένων Αραβικών Εμιράτων με σκοπό την καθιέρωση αεροπορικών γραμμών μεταξύ και πέραν των αντίστοιχων εδαφών τους, η οποία υπεγράφη στο Παρίσι στις 9 Σεπτεμβρίου 1991 αναφερόμενη στο παράρτημα ΙΙ ως «συμφωνία Ηνωμένων Αραβικών Εμιράτων-Γαλλίας»·
                           σε συνδυασμό με το εμπιστευτικό μνημόνιο συμφωνίας που έγινε στο Παρίσι στις 30 Οκτωβρίου 1986·
                           τροποποιήθηκε από το μνημόνιο συμφωνίας που έγινε στο Παρίσι στις 7 Οκτωβρίου 1997·
                           συμπληρώθηκε από το μνημόνιο συμφωνίας που έγινε στο Αμπού Ντάμπι στις 19 Σεπτεμβρίου 2001·
                           τροποποιήθηκε από το μνημόνιο συμφωνίας που έγινε στο Παρίσι στις 16 Σεπτεμβρίου 2004·
                           τροποποιήθηκε τελευταία από το μνημόνιο συμφωνίας που έγινε στο Αμπού Ντάμπι στις 13 Δεκεμβρίου 2006,

                           —

                           Συμφωνία αεροπορικών μεταφορών, μεταξύ της Ομοσπονδιακής Δημοκρατίας της Γερμανίας και των Ηνωμένων Αραβικών Εμιράτων η οποία υπεγράφη στο Αμπού Ντάμπι στις 2 Μαρτίου 1994 αναφερόμενη στο παράρτημα ΙΙ ως «συμφωνία Ηνωμένων Αραβικών Εμιράτων-Γερμανίας»·
                           συμπληρώθηκε από το πρωτόκολλο που υπεγράφη στο Αμπού Ντάμπι στις 15 Ιουνίου 1998·
                           σε συνδυασμό με τα συμφωνηθέντα πρακτικά που έγιναν στη Βόννη στις 15 Ιουνίου 2000,

                           —

                           Συμφωνία μεταξύ της κυβέρνησης της Ελληνικής Δημοκρατίας και της κυβέρνησης των Ηνωμένων Αραβικών Εμιράτων με σκοπό την εγκατάσταση αεροπορικών δρομολογίων μεταξύ και πέραν των αντιστοίχων εδαφών τους, η οποία υπεγράφη στο Αμπού Ντάμπι στις 16 Δεκεμβρίου 1991 αναφερόμενη στο παράρτημα ΙΙ ως «συμφωνία Ηνωμένων Αραβικών Εμιράτων-Ελλάδας»·
                           σε συνδυασμό με το εμπιστευτικό μνημόνιο συμφωνίας που έγινε στην Αθήνα στις 6 Μαρτίου 1987·
                           τροποποιήθηκε από το μνημόνιο συμφωνίας που έγινε στην Αθήνα στις 11 Φεβρουαρίου 1998·
                           σε συνδυασμό με το μνημόνιο συμφωνίας που έγινε στην Αθήνα στις 27 Απριλίου 2004,

                           —

                           Συμφωνία αεροπορικών μεταφορών, μεταξύ της κυβέρνησης της Ιρλανδίας και της κυβέρνησης των Ηνωμένων Αραβικών Εμιράτων η οποία μονογραφήθηκε στο Δουβλίνο στις 28 Ιουνίου 1995 αναφερόμενη στο παράρτημα ΙΙ ως «συμφωνία Ηνωμένων Αραβικών Εμιράτων-Ιρλανδίας»·
                           σε συνδυασμό με το εμπιστευτικό μνημόνιο συμφωνίας που έγινε στο Δουβλίνο στις 28 Ιουνίου 1995·

                           —

                           Συμφωνία μεταξύ της κυβέρνησης της Ιταλικής Δημοκρατίας και της κυβέρνησης των Ηνωμένων Αραβικών Εμιράτων με σκοπό την καθιέρωση αεροπορικών γραμμών μεταξύ και πέραν των αντίστοιχων εδαφών τους, η οποία υπεγράφη στο Αμπού Ντάμπι στις 3 Απριλίου 1991 αναφερόμενη στο παράρτημα ΙΙ ως «συμφωνία Ηνωμένων Αραβικών Εμιράτων-Ιταλίας»·
                           σε συνδυασμό με το μνημόνιο που έγινε στη Ρώμη στις 21 Φεβρουαρίου 1989·
                           τροποποιήθηκε από το μνημόνιο συμφωνίας που έγινε στη Ρώμη στις 10 Σεπτεμβρίου 1991·
                           τροποποιήθηκε από το μνημόνιο συμφωνίας που έγινε στη Ρώμη στις 8 Νοεμβρίου 1999·
                           τροποποιήθηκε από το μνημόνιο συμφωνίας που έγινε στη Ρώμη στις 4 Ιουνίου 2003·
                           τροποποιήθηκε από το μνημόνιο συμφωνίας που έγινε στο Ντουμπάι στις 30 Μαρτίου 2004·
                           τροποποιήθηκε από το μνημόνιο συμφωνίας που έγινε στη Ρώμη στις 13 Δεκεμβρίου 2005·
                           τροποποιήθηκε με την ανταλλαγή επιστολών της 9ης Ιανουαρίου 2007 και της 8ης Φεβρουαρίου 2007·
                           τροποποιήθηκε τελευταία με την ανταλλαγή επιστολών της 26ης Σεπτεμβρίου 2007 και της 27ης Σεπτεμβρίου 2007.

                           —

                           Συμφωνία αεροπορικών υπηρεσιών μεταξύ της κυβέρνησης της Δημοκρατίας της Λεττονίας και της κυβέρνησης των Ηνωμένων Αραβικών Εμιράτων, η οποία μονογραφήθηκε στη Ρίγα στις 13 Σεπτεμβρίου 2005 αναφερόμενη στο παράρτημα ΙΙ ως «συμφωνία Ηνωμένων Αραβικών Εμιράτων-Λεττονίας»·
                           σε συνδυασμό με το μνημόνιο συμφωνίας που έγινε στη Ρίγα στις 13 Σεπτεμβρίου 2005,

                           —

                           Συμφωνία μεταξύ της κυβέρνησης του Μεγάλου Δουκάτου του Λουξεμβούργου και της κυβέρνησης των Ηνωμένων Αραβικών Εμιράτων με σκοπό την καθιέρωση αεροπορικών γραμμών μεταξύ και πέραν των αντιστοίχων εδαφών τους, η οποία μονογραφήθηκε στο Λουξεμβούργο στις 28 Νοεμβρίου 1986 αναφερόμενη στο παράρτημα ΙΙ ως «συμφωνία Ηνωμένων Αραβικών Εμιράτων-Λουξεμβούργου»·
                           σε συνδυασμό με το εμπιστευτικό μνημόνιο συμφωνίας που έγινε στο Λουξεμβούργο στις 28 Νοεμβρίου 1986,

                           —

                           Συμφωνία μεταξύ της κυβέρνησης της Μάλτας και της κυβέρνησης των Ηνωμένων Αραβικών Εμιράτων με σκοπό την καθιέρωση αεροπορικών γραμμών μεταξύ και πέραν των αντίστοιχων εδαφών τους, η οποία μονογραφήθηκε στο Αμπού Ντάμπι στις 26 Νοεμβρίου 1991 και υπεγράφη στη Βαλέτα στις 10 Νοεμβρίου 1994, αναφερόμενη στο παράρτημα ΙΙ ως «συμφωνία Ηνωμένων Αραβικών Εμιράτων-Μάλτας»·
                           σε συνδυασμό με το εμπιστευτικό μνημόνιο συμφωνίας που έγινε στο Αμπού Ντάμπι στις 26 Νοεμβρίου 1991·
                           τροποποιήθηκε από το μνημόνιο συμφωνίας που έγινε στη Μάλτα στις 24 Σεπτεμβρίου 2003,

                           —

                           Συμφωνία μεταξύ του Βασιλείου των Κάτω Χωρών και της κυβέρνησης των Ηνωμένων Αραβικών Εμιράτων με σκοπό την καθιέρωση αεροπορικών γραμμών μεταξύ και πέραν των αντιστοίχων εδαφών τους, η οποία υπεγράφη στο Αμπού Ντάμπι στις 31 Ιουλίου 1990 αναφερόμενη στο παράρτημα ΙΙ ως «συμφωνία Ηνωμένων Αραβικών Εμιράτων-Κάτω Χωρών»·
                           σε συνδυασμό με τα συμφωνηθέντα πρακτικά και το εμπιστευτικό μνημόνιο συμφωνίας που έγινε στη Χάγη στις 30 Ιουλίου 1986·
                           τροποποιήθηκε από το εμπιστευτικό μνημόνιο συμφωνίας που έγινε στο Αμπού Ντάμπι στις 10 Απριλίου 2000,

                           —

                           Συμφωνία μεταξύ της κυβέρνησης της Δημοκρατίας της Πολωνίας και της κυβέρνησης των Ηνωμένων Αραβικών Εμιράτων με σκοπό την καθιέρωση αεροπορικών γραμμών μεταξύ και πέραν των αντιστοίχων εδαφών τους, η οποία υπεγράφη στο Αμπού Ντάμπι στις 20 Νοεμβρίου 1994 αναφερόμενη στο παράρτημα ΙΙ ως «συμφωνία Ηνωμένων Αραβικών Εμιράτων-Πολωνίας»·
                           σε συνδυασμό με το εμπιστευτικό μνημόνιο συμφωνίας που έγινε στη Βαρσοβία στις 19 Μαΐου 1992·
                           τροποποιήθηκε από την προσθήκη στο εμπιστευτικό μνημόνιο συμφωνίας, της 4ης Σεπτεμβρίου 2001,

                           —

                           Συμφωνία αεροπορικών υπηρεσιών μεταξύ της Πορτογαλικής Δημοκρατίας και των Ηνωμένων Αραβικών Εμιράτων, η οποία μονογραφήθηκε στη Λισαβόνα στις 18 Μαΐου 2005 αναφερόμενη στο παράρτημα ΙΙ ως «συμφωνία Ηνωμένων Αραβικών Εμιράτων-Πορτογαλίας»·
                           σε συνδυασμό με το μνημόνιο συμφωνίας που έγινε στη Λισαβόνα στις 18 Μαΐου 2005,

                           —

                           Συμφωνία αεροπορικών υπηρεσιών μεταξύ της Δημοκρατίας της Σλοβενίας και των Ηνωμένων Αραβικών Εμιράτων, η οποία μονογραφήθηκε στη Λιουμπλιάνα στις 16 Σεπτεμβρίου 2005 αναφερόμενη στο παράρτημα ΙΙ ως «συμφωνία Ηνωμένων Αραβικών Εμιράτων-Σλοβενίας»·
                           σε συνδυασμό με το μνημόνιο συμφωνίας που έγινε στη Λιουμπλιάνα στις 16 Σεπτεμβρίου 2005,

                           —

                           Συμφωνία αεροπορικών μεταφορών, μεταξύ του Βασιλείου της Ισπανίας και των Ηνωμένων Αραβικών Εμιράτων η οποία μονογραφήθηκε στη Μαδρίτη στις 17 Οκτωβρίου 2001 αναφερόμενη στο παράρτημα ΙΙ ως «συμφωνία Ηνωμένων Αραβικών Εμιράτων-Ισπανίας»·
                           σε συνδυασμό με το μνημόνιο συμφωνίας που έγινε στη Μαδρίτη στις 17 Οκτωβρίου 2001,

                           —

                           Συμφωνία αεροπορικών υπηρεσιών μεταξύ της κυβέρνησης του Βασιλείου της Σουηδίας και της κυβέρνησης των Ηνωμένων Αραβικών Εμιράτων, η οποία μονογραφήθηκε στο Αμπού Ντάμπι στις 24 Φεβρουαρίου 1999 αναφερόμενη στο παράρτημα ΙΙ ως «μονογραφημένη συμφωνία Ηνωμένων Αραβικών Εμιράτων-Σουηδίας».
                           σε συνδυασμό με το μνημόνιο συμφωνίας που μονογραφήθηκε στο Αμπού Ντάμπι στις 24 Φεβρουαρίου 1999,

                           —

                           Συμφωνία αεροπορικών υπηρεσιών μεταξύ της κυβέρνησης του Ηνωμένου Βασιλείου της Μεγάλης Βρετανίας και της Βόρειας Ιρλανδίας και της κυβέρνησης των Ηνωμένων Αραβικών Εμιράτων, η οποία υπεγράφη στο Αμπού Ντάμπι στις 2 Ιουνίου 2002, αναφερόμενη στο παράρτημα ΙΙ ως «συμφωνία Ηνωμένων Αραβικών Εμιράτων-Ηνωμένου Βασιλείου»·
                           σε συνδυασμό με το μνημόνιο συμφωνίας που έγινε στο Ντουμπάι στις 26 Φεβρουαρίου 1997·
                           συμπληρώθηκε από το μνημόνιο συμφωνίας που έγινε στο Λονδίνο και στο Αμπού Ντάμπι στις 16 Ιουνίου 2003 και 29 Ιουνίου 2003, αντιστοίχως.

               β)

               Συμφωνίες και άλλες συμβατικές ρυθμίσεις που έχουν μονογραφηθεί ή υπογραφεί μεταξύ των Ηνωμένων Αραβικών Εμιράτων και κρατών μελών της Ευρωπαϊκής Κοινότητας στον τομέα των αεροπορικών υπηρεσιών, οι οποίες, κατά την ημερομηνία υπογραφής της παρούσας συμφωνίας, δεν έχουν ακόμη τεθεί σε ισχύ ούτε εφαρμόζονται προσωρινά.

                           —

                           Συμφωνία μεταξύ της κυβέρνησης της Ρουμανίας και της κυβέρνησης των Ηνωμένων Αραβικών Εμιράτων στον τομέα των μεταφορών πολιτικής αεροπορίας, η οποία μονογραφήθηκε στο Αμπού Ντάμπι στις 8 Μαρτίου 1989, αναφερόμενη στο παράρτημα ΙΙ ως «συμφωνία Ηνωμένων Αραβικών Εμιράτων-Ρουμανίας»·
                           σε συνδυασμό με το εμπιστευτικό μνημόνιο συμφωνίας που έγινε στο Αμπού Ντάμπι στις 8 Μαρτίου 1989.

         ΠΑΡΑΡΤΗΜΑ ΙΙ
   ΚΑΤΑΛΟΓΟΣ ΤΩΝ ΑΡΘΡΩΝ ΤΩΝ ΣΥΜΦΩΝΙΩΝ ΠΟΥ ΠΑΡΑΤΙΘΕΝΤΑΙ ΣΤΟ ΠΑΡΑΡΤΗΜΑ I, ΚΑΙ ΑΝΑΦΕΡΟΝΤΑΙ ΣΤΑ ΑΡΘΡΑ 2 ΕΩΣ 6 ΤΗΣ ΠΑΡΟΥΣΑΣ ΣΥΜΦΩΝΙΑΣ

               α)

               Καθορισμός αερομεταφορέα:

                           —

                           Άρθρο 3, παράγραφοι 2 και 4 της συμφωνίας Ηνωμένων Αραβικών Εμιράτων-Αυστρίας του 1990,

                           —

                           Άρθρο 3, παράγραφος 2, στοιχεία α) και β) της συμφωνίας Ηνωμένων Αραβικών Εμιράτων-Αυστρίας του 2004,

                           —

                           Άρθρο 4, παράγραφοι 2 και 4 της συμφωνίας Ηνωμένων Αραβικών Εμιράτων-Βελγίου,

                           —

                           Άρθρο 4, παράγραφοι 2 και 4 της συμφωνίας Ηνωμένων Αραβικών Εμιράτων-Βουλγαρίας,

                           —

                           Άρθρο 3, παράγραφος 2 της συμφωνίας Ηνωμένων Αραβικών Εμιράτων-Κύπρου,

                           —

                           Άρθρο 3, παράγραφοι 2 και 4 της συμφωνίας Ηνωμένων Αραβικών Εμιράτων-Τσεχικής Δημοκρατίας,

                           —

                           Άρθρο 3, παράγραφοι 2 και 4 της μονογραφημένης συμφωνίας Ηνωμένων Αραβικών Εμιράτων-Δανίας,

                           —

                           Άρθρο 3, παράγραφος 2, στοιχεία α) και β) της συμφωνίας Ηνωμένων Αραβικών Εμιράτων-Φινλανδίας,

                           —

                           Άρθρο 4, παράγραφοι 2 και 4 της συμφωνίας Ηνωμένων Αραβικών Εμιράτων-Γαλλίας,

                           —

                           Άρθρο 3, παράγραφος 3 της συμφωνίας Ηνωμένων Αραβικών Εμιράτων-Γερμανίας,

                           —

                           Άρθρο 4, παράγραφος 2, στοιχεία α) και β) της συμφωνίας Ηνωμένων Αραβικών Εμιράτων-Ελλάδας,

                           —

                           Άρθρο 3, παράγραφος 3 της συμφωνίας Ηνωμένων Αραβικών Εμιράτων-Ιρλανδίας,

                           —

                           Άρθρο 4, παράγραφος 2, στοιχεία α) και β) της συμφωνίας Ηνωμένων Αραβικών Εμιράτων-Ιταλίας,

                           —

                           Άρθρο 3, παράγραφος 2, στοιχεία α) και β) της συμφωνίας Ηνωμένων Αραβικών Εμιράτων-Λεττονίας,

                           —

                           Άρθρο 4, παράγραφοι 2 και 4 της συμφωνίας Ηνωμένων Αραβικών Εμιράτων-Λουξεμβούργου,

                           —

                           Άρθρο 3, παράγραφοι 2 και 4 της συμφωνίας Ηνωμένων Αραβικών Εμιράτων-Μάλτας,

                           —

                           Άρθρο 4, παράγραφοι 4.2 και 4.4 της συμφωνίας Ηνωμένων Αραβικών Εμιράτων-Κάτω Χωρών,

                           —

                           Άρθρο 3, παράγραφοι 2, και 4 της συμφωνίας Ηνωμένων Αραβικών Εμιράτων-Πολωνίας,

                           —

                           Άρθρο 3, παράγραφος 2, στοιχεία α) και β) της συμφωνίας Ηνωμένων Αραβικών Εμιράτων-Πορτογαλίας,

                           —

                           Άρθρο 3, παράγραφοι 2 και 4 της συμφωνίας Ηνωμένων Αραβικών Εμιράτων-Ρουμανίας,

                           —

                           Άρθρο 3, παράγραφος 2, στοιχεία α) και β) της συμφωνίας Ηνωμένων Αραβικών Εμιράτων-Σλοβενίας,

                           —

                           Άρθρο 3, παράγραφοι 2 και 4 της συμφωνίας Ηνωμένων Αραβικών Εμιράτων-Ισπανίας,

                           —

                           Άρθρο 3, παράγραφοι 2 και 4 της μονογραφημένης συμφωνίας Ηνωμένων Αραβικών Εμιράτων-Σουηδίας,

                           —

                           Άρθρο 4, παράγραφοι 2 και 4 της συμφωνίας Ηνωμένων Αραβικών Εμιράτων-Ηνωμένου Βασιλείου.

               β)

               Απόρριψη, ανάκληση, αναστολή ή περιορισμός των αδειών εκμετάλλευσης ή των αδειών τεχνικής φύσεως:

                           —

                           Άρθρο 4, παράγραφος 1, στοιχείο α) της συμφωνίας Ηνωμένων Αραβικών Εμιράτων-Αυστρίας του 1990,

                           —

                           Άρθρο 4, παράγραφος 1, στοιχεία α) και β) της συμφωνίας Ηνωμένων Αραβικών Εμιράτων-Αυστρίας του 2004,

                           —

                           Άρθρο 5, παράγραφος 1, στοιχείο α) της συμφωνίας Ηνωμένων Αραβικών Εμιράτων-Βελγίου,

                           —

                           Άρθρο 5, παράγραφος 1, στοιχείο α) της συμφωνίας Ηνωμένων Αραβικών Εμιράτων-Βουλγαρίας,

                           —

                           Άρθρο 4, παράγραφος 1, στοιχείο α) της συμφωνίας Ηνωμένων Αραβικών Εμιράτων-Κύπρου,

                           —

                           Άρθρο 4, παράγραφος 1, στοιχείο β) της συμφωνίας Ηνωμένων Αραβικών Εμιράτων-Τσεχικής Δημοκρατίας,

                           —

                           Άρθρο 4, παράγραφος 1, στοιχείο α) της μονογραφημένης συμφωνίας Ηνωμένων Αραβικών Εμιράτων-Δανίας,

                           —

                           Άρθρο 4, παράγραφος 1, στοιχεία α) και β) της συμφωνίας Ηνωμένων Αραβικών Εμιράτων-Φινλανδίας,

                           —

                           Άρθρο 5, παράγραφος 1, στοιχείο α) της συμφωνίας Ηνωμένων Αραβικών Εμιράτων-Γαλλίας,

                           —

                           Άρθρο 4, παράγραφος 1 της συμφωνίας Ηνωμένων Αραβικών Εμιράτων-Γερμανίας,

                           —

                           Άρθρο 5, παράγραφοι 1, στοιχεία α) και β) και 2 της συμφωνίας Ηνωμένων Αραβικών Εμιράτων-Ελλάδας,

                           —

                           Άρθρο 3, παράγραφος 5 της συμφωνίας Ηνωμένων Αραβικών Εμιράτων-Ιρλανδίας,

                           —

                           Άρθρο 5, παράγραφος 1, στοιχεία α) και β) της συμφωνίας Ηνωμένων Αραβικών Εμιράτων-Ιταλίας,

                           —

                           Άρθρο 4, παράγραφος 1, στοιχεία α) και β) και παράγραφος 3, στοιχεία α) και β) της συμφωνίας Ηνωμένων Αραβικών Εμιράτων-Λεττονίας,

                           —

                           Άρθρο 5, παράγραφος 1, στοιχείο α) της συμφωνίας Ηνωμένων Αραβικών Εμιράτων-Λουξεμβούργου,

                           —

                           Άρθρο 4, παράγραφος 1, στοιχείο α) της συμφωνίας Ηνωμένων Αραβικών Εμιράτων-Μάλτας,

                           —

                           Άρθρο 5, παράγραφος 5.1.1 της συμφωνίας Ηνωμένων Αραβικών Εμιράτων-Κάτω Χωρών,

                           —

                           Άρθρο 4, παράγραφος 1, στοιχείο α) της συμφωνίας Ηνωμένων Αραβικών Εμιράτων-Πολωνίας,

                           —

                           Άρθρο 4, παράγραφος 1, στοιχεία α) και β) της συμφωνίας Ηνωμένων Αραβικών Εμιράτων-Πορτογαλίας,

                           —

                           Άρθρο 4, παράγραφος 1, στοιχείο α) της συμφωνίας Ηνωμένων Αραβικών Εμιράτων-Ρουμανίας,

                           —

                           Άρθρο 4, παράγραφοι 1, στοιχεία α) και β) και 3 της συμφωνίας Ηνωμένων Αραβικών Εμιράτων-Σλοβενίας,

                           —

                           Άρθρο 4, παράγραφος 1, στοιχείο α) της συμφωνίας Ηνωμένων Αραβικών Εμιράτων-Ισπανίας,

                           —

                           Άρθρο 4, παράγραφος 1, στοιχείο α) της μονογραφημένης συμφωνίας Ηνωμένων Αραβικών Εμιράτων-Σουηδίας,

                           —

                           Άρθρο 5, παράγραφος 1, στοιχείο α) της συμφωνίας Ηνωμένων Αραβικών Εμιράτων-Ηνωμένου Βασιλείου.

               γ)

               Ασφάλεια πτήσεων:

                           —

                           Άρθρο 6 της συμφωνίας Ηνωμένων Αραβικών Εμιράτων-Αυστρίας του 2004,

                           —

                           Άρθρο 7 της συμφωνίας Ηνωμένων Αραβικών Εμιράτων-Τσεχικής Δημοκρατίας,

                           —

                           Άρθρο 14 της μονογραφημένης συμφωνίας Ηνωμένων Αραβικών Εμιράτων-Δανίας,

                           —

                           Άρθρο 12 της συμφωνίας Ηνωμένων Αραβικών Εμιράτων-Φινλανδίας,

                           —

                           Άρθρο 11α της συμφωνίας Ηνωμένων Αραβικών Εμιράτων-Γερμανίας,

                           —

                           Άρθρο 9α της συμφωνίας Ηνωμένων Αραβικών Εμιράτων-Ελλάδας,

                           —

                           Άρθρο 6 της συμφωνίας Ηνωμένων Αραβικών Εμιράτων-Λεττονίας,

                           —

                           Άρθρο 8α της συμφωνίας Ηνωμένων Αραβικών Εμιράτων-Μάλτας,

                           —

                           Άρθρο 17 της συμφωνίας Ηνωμένων Αραβικών Εμιράτων-Κάτω Χωρών,

                           —

                           Άρθρο 14 της συμφωνίας Ηνωμένων Αραβικών Εμιράτων-Πορτογαλίας,

                           —

                           Άρθρο 14 της συμφωνίας Ηνωμένων Αραβικών Εμιράτων-Σλοβενίας,

                           —

                           Άρθρο 11 της συμφωνίας Ηνωμένων Αραβικών Εμιράτων-Ισπανίας,

                           —

                           Άρθρο 14 της μονογραφημένης συμφωνίας Ηνωμένων Αραβικών Εμιράτων-Σουηδίας,

                           —

                           Άρθρο 10 της συμφωνίας Ηνωμένων Αραβικών Εμιράτων-Ηνωμένου Βασιλείου.

               δ)

               Φορολόγηση αεροπορικών καυσίμων:

                           —

                           Άρθρο 7 της συμφωνίας Ηνωμένων Αραβικών Εμιράτων-Αυστρίας του 1990,

                           —

                           Άρθρο 9 της συμφωνίας Ηνωμένων Αραβικών Εμιράτων-Αυστρίας του 2004,

                           —

                           Άρθρο 6 της συμφωνίας Ηνωμένων Αραβικών Εμιράτων-Βελγίου,

                           —

                           Άρθρο 6 της συμφωνίας Ηνωμένων Αραβικών Εμιράτων-Βουλγαρίας,

                           —

                           Άρθρο 6 της συμφωνίας Ηνωμένων Αραβικών Εμιράτων-Κύπρου,

                           —

                           Άρθρο 8 της συμφωνίας Ηνωμένων Αραβικών Εμιράτων-Τσεχικής Δημοκρατίας,

                           —

                           Άρθρο 6 της μονογραφημένης συμφωνίας Ηνωμένων Αραβικών Εμιράτων-Δανίας,

                           —

                           Άρθρο 6 της συμφωνίας Ηνωμένων Αραβικών Εμιράτων-Φινλανδίας,

                           —

                           Άρθρο 6 της συμφωνίας Ηνωμένων Αραβικών Εμιράτων-Γαλλίας,

                           —

                           Άρθρο 6 της συμφωνίας Ηνωμένων Αραβικών Εμιράτων-Γερμανίας,

                           —

                           Άρθρο 6 της συμφωνίας Ηνωμένων Αραβικών Εμιράτων-Ελλάδας,

                           —

                           Άρθρο 11 της συμφωνίας Ηνωμένων Αραβικών Εμιράτων-Ιρλανδίας,

                           —

                           Άρθρο 6 της συμφωνίας Ηνωμένων Αραβικών Εμιράτων-Ιταλίας,

                           —

                           Άρθρο 9 της συμφωνίας Ηνωμένων Αραβικών Εμιράτων-Λεττονίας,

                           —

                           Άρθρο 6 της συμφωνίας Ηνωμένων Αραβικών Εμιράτων-Λουξεμβούργου,

                           —

                           Άρθρο 5 της συμφωνίας Ηνωμένων Αραβικών Εμιράτων-Μάλτας,

                           —

                           Άρθρο 7 της συμφωνίας Ηνωμένων Αραβικών Εμιράτων-Κάτω Χωρών,

                           —

                           Άρθρο 6 της συμφωνίας Ηνωμένων Αραβικών Εμιράτων-Πολωνίας,

                           —

                           Άρθρο 6 της συμφωνίας Ηνωμένων Αραβικών Εμιράτων-Πορτογαλίας,

                           —

                           Άρθρο 9 της συμφωνίας Ηνωμένων Αραβικών Εμιράτων-Ρουμανίας,

                           —

                           Άρθρο 6 της συμφωνίας Ηνωμένων Αραβικών Εμιράτων-Σλοβενίας,

                           —

                           Άρθρο 5 της συμφωνίας Ηνωμένων Αραβικών Εμιράτων-Ισπανίας,

                           —

                           Άρθρο 6 της μονογραφημένης συμφωνίας Ηνωμένων Αραβικών Εμιράτων-Σουηδίας,

                           —

                           Άρθρο 8 της συμφωνίας Ηνωμένων Αραβικών Εμιράτων-Ηνωμένου Βασιλείου.

               ε)

               Ναύλοι μεταφοράς εντός της Ευρωπαϊκής Κοινότητας:

                           —

                           Άρθρο 9 της συμφωνίας Ηνωμένων Αραβικών Εμιράτων-Αυστρίας του 1990,

                           —

                           Άρθρο 12 της συμφωνίας Ηνωμένων Αραβικών Εμιράτων-Αυστρίας του 2004,

                           —

                           Άρθρο 11 της συμφωνίας Ηνωμένων Αραβικών Εμιράτων-Βελγίου,

                           —

                           Άρθρο 11 της συμφωνίας Ηνωμένων Αραβικών Εμιράτων-Βουλγαρίας,

                           —

                           Άρθρο 13 της συμφωνίας Ηνωμένων Αραβικών Εμιράτων-Κύπρου,

                           —

                           Άρθρο 12 της συμφωνίας Ηνωμένων Αραβικών Εμιράτων-Τσεχικής Δημοκρατίας,

                           —

                           Άρθρο 10 της μονογραφημένης συμφωνίας Ηνωμένων Αραβικών Εμιράτων-Δανίας,

                           —

                           Άρθρο 8 της συμφωνίας Ηνωμένων Αραβικών Εμιράτων-Φινλανδίας,

                           —

                           Άρθρο 12 της συμφωνίας Ηνωμένων Αραβικών Εμιράτων-Γαλλίας,

                           —

                           Άρθρο 10 της συμφωνίας Ηνωμένων Αραβικών Εμιράτων-Γερμανίας,

                           —

                           Άρθρο 11 της συμφωνίας Ηνωμένων Αραβικών Εμιράτων-Ελλάδας,

                           —

                           Άρθρο 6 της συμφωνίας Ηνωμένων Αραβικών Εμιράτων-Ιρλανδίας,

                           —

                           Άρθρο 12 της συμφωνίας Ηνωμένων Αραβικών Εμιράτων-Ιταλίας,

                           —

                           Άρθρο 12 της συμφωνίας Ηνωμένων Αραβικών Εμιράτων-Λεττονίας,

                           —

                           Άρθρο 11 της συμφωνίας Ηνωμένων Αραβικών Εμιράτων-Λουξεμβούργου,

                           —

                           Άρθρο 10 της συμφωνίας Ηνωμένων Αραβικών Εμιράτων-Μάλτας,

                           —

                           Άρθρο 6 της συμφωνίας Ηνωμένων Αραβικών Εμιράτων-Κάτω Χωρών,

                           —

                           Άρθρο 9 της συμφωνίας Ηνωμένων Αραβικών Εμιράτων-Πολωνίας,

                           —

                           Άρθρο 18 της συμφωνίας Ηνωμένων Αραβικών Εμιράτων-Πορτογαλίας,

                           —

                           Άρθρο 13 της συμφωνίας Ηνωμένων Αραβικών Εμιράτων-Ρουμανίας,

                           —

                           Άρθρο 18 της συμφωνίας Ηνωμένων Αραβικών Εμιράτων-Σλοβενίας,

                           —

                           Άρθρο 7 της συμφωνίας Ηνωμένων Αραβικών Εμιράτων-Ισπανίας,

                           —

                           Άρθρο 10 της μονογραφημένης συμφωνίας Ηνωμένων Αραβικών Εμιράτων-Σουηδίας,

                           —

                           Άρθρο 7 της συμφωνίας Ηνωμένων Αραβικών Εμιράτων-Ηνωμένου Βασιλείου.

         ΠΑΡΑΡΤΗΜΑ III
   ΚΑΤΑΛΟΓΟΣ ΑΛΛΩΝ ΚΡΑΤΩΝ ΑΝΑΦΕΡΟΜΕΝΩΝ ΣΤΟ ΑΡΘΡΟ 2 ΤΗΣ ΠΑΡΟΥΣΑΣ ΣΥΜΦΩΝΙΑΣ

               α)

               Δημοκρατία της Ισλανδίας (βάσει της συμφωνίας για τον Ευρωπαϊκό Οικονομικό Χώρο),

               β)

               Πριγκιπάτο του Λιχτενστάιν (βάσει της συμφωνίας για τον Ευρωπαϊκό Οικονομικό Χώρο),

               γ)

               Βασίλειο της Νορβηγίας (βάσει της συμφωνίας για τον Ευρωπαϊκό Οικονομικό Χώρο),

               δ)

               Ελβετική Συνομοσπονδία (βάσει της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας για τις αερομεταφορές).


Avis juridique important

|

32001D0480

2001/480/ΕΚ: Απόφαση του Συμβουλίου, της 11ης Ιουνίου 2001, για διορισμό ισπανικού αναπληρωματικού μέλους της Επιτροπής των Περιφερειών

Επίσημη Εφημερίδα αριθ. L 173 της 27/06/2001 σ. 0045 - 0045

Απόφαση του Συμβουλίουτης 11ης Ιουνίου 2001για διορισμό ισπανικού αναπληρωματικού μέλους της Επιτροπής των Περιφερειών(2001/480/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ειδικότερα το άρθρο 263,την απόφαση του Συμβουλίου της 26ης Ιανουαρίου 1998(1), για το διορισμό των τακτικών και αναπληρωματικών μελών της Επιτροπής των Περιφερειών,εκτιμώντας ότι έχει κενωθεί μια θέση αναπληρωματικού μέλους της Επιτροπής των Περιφερειών, λόγω διορισμού του πρώην αναπληρωματικού μέλους κ. Vicente ÁLVAREZ ARECES σε θέση τακτικού μέλους,έχοντας υπόψη τη σχετική πρόταση της ισπανικής κυβέρνησης,ΑΠΟΦΑΣΙΖΕΙ:Άρθρο μόνοΔιορίζεται η κα Paz FERNÁNDEZ FELGUEROSO ως αναπληρωματικό μέλος της Επιτροπής των Περιφερειών, εις αντικατάσταση του κ. Vicente ÁLVAREZ ARECES, και για το υπόλοιπο της θητείας αυτού, ήτοι ως τις 25 Ιανουαρίου 2002.Λουξεμβούργο, 11 Ιουνίου 2001.Για το ΣυμβούλιοΟ ΠρόεδροςA. Lindh(1) ΕΕ L 28 της 4.2.1998, σ. 19.


title: Απόφαση 2011/640/ΚΕΠΠΑ του Συμβουλίου, της 12ης Ιουλίου 2011, για την υπογραφή και τη σύναψη της συμφωνίας μεταξύ της Ευρωπαϊκής Ένωσης και της Δημοκρατίας του Μαυρικίου για τους όρους της μεταγωγής των υπόπτων πειρατείας και των συναφών κατασχεθέντων περιουσιακών στοιχείων από τη ναυτική δύναμη υπό την ηγεσία της Ευρωπαϊκής Ένωσης στη Δημοκρατία του Μαυρικίου και για τους όρους μεταχείρισης των υπόπτων πειρατείας μετά τη μεταγωγή

text:
               30.9.2011

               EL

               Επίσημη Εφημερίδα της Ευρωπαϊκής Ένωσης

               L 254/1

         ΑΠΌΦΑΣΗ 2011/640/ΚΕΠΠΑ ΤΟΥ ΣΥΜΒΟΥΛΊΟΥ
   της 12ης Ιουλίου 2011
   για την υπογραφή και τη σύναψη της συμφωνίας μεταξύ της Ευρωπαϊκής Ένωσης και της Δημοκρατίας του Μαυρικίου για τους όρους της μεταγωγής των υπόπτων πειρατείας και των συναφών κατασχεθέντων περιουσιακών στοιχείων από τη ναυτική δύναμη υπό την ηγεσία της Ευρωπαϊκής Ένωσης στη Δημοκρατία του Μαυρικίου και για τους όρους μεταχείρισης των υπόπτων πειρατείας μετά τη μεταγωγή
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 37, καθώς και τη συνθήκη για τη λειτουργία της Ευρωπαϊκής Ένωσης, και ιδίως το άρθρο 218 παράγραφοι 5 και 6,
   Έχοντας υπόψη την πρόταση της ύπατης εκπροσώπου της Ένωσης για θέματα εξωτερικής πολιτικής και πολιτικής ασφαλείας («ΥΕ»),
   Εκτιμώντας τα ακόλουθα:

               (1)

               Στις 2 Ιουνίου 2008 το Συμβούλιο Ασφαλείας των Ηνωμένων Εθνών (ΣΑΗΕ) εξέδωσε την απόφαση 1816 (2008), με την οποία καλούνται όλα τα κράτη να συνεργασθούν για τον καθορισμό της δικαιοδοσίας και για την έρευνα και δίωξη των προσώπων τα οποία είναι υπεύθυνα για τις πειρατικές επιθέσεις και ένοπλες ληστείες ανοικτά της ακτής της Σομαλίας. Οι διατάξεις αυτές επανεπιβεβαιώθηκαν από μεταγενέστερες αποφάσεις του ΣΑΗΕ.

               (2)

               Στις 10 Νοεμβρίου 2008 το Συμβούλιο θέσπισε την κοινή δράση 2008/851/ΚΕΠΠΑ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (1) (επιχείρηση «Atalanta»).

               (3)

               Το άρθρο 12 της κοινής δράσης 2008/851/ΚΕΠΠΑ προβλέπει ότι πρόσωπα για τα οποία υπάρχουν υποψίες ότι προτίθενται να διαπράξουν, ότι διαπράττουν ή ότι έχουν διαπράξει πειρατικές επιθέσεις ή ένοπλες ληστείες στα χωρικά ύδατα της Σομαλίας, τα οποία συλλαμβάνονται και κρατούνται, ενόψει της ποινικής τους δίωξης, καθώς και τα περιουσιακά στοιχεία που χρησιμοποιήθηκαν προς τέλεση των πράξεων αυτών, μπορούν να μετάγονται σε τρίτο κράτος που επιθυμεί να ασκήσει τη δικαιοδοσία του έναντι των προαναφερόμενων προσώπων ή περιουσιακών στοιχείων, υπό την προϋπόθεση ότι οι όροι αυτής της μεταγωγής έχουν αποφασισθεί με αυτό το κράτος κατά τρόπο σύμφωνο με τις διατάξεις του εφαρμοστέου διεθνούς δικαίου, ιδίως του διεθνούς δικαίου δικαιωμάτων του ανθρώπου, ώστε να υπάρξει εγγύηση ότι κανείς δεν θα υποβληθεί στην ποινή του θανάτου, σε βασανιστήρια ή σε κάθε άλλη βάρβαρη, απάνθρωπη ή ταπεινωτική μεταχείριση.

               (4)

               Μετά την έκδοση απόφασης του Συμβουλίου στις 22 Μαρτίου 2010 που επέτρεπε την έναρξη των διαπραγματεύσεων, η ΥΕ διαπραγματεύτηκε, σύμφωνα με το άρθρο 37 ΣΕΕ, συμφωνία μεταξύ της Ευρωπαϊκής Ένωσης και της Δημοκρατίας του Μαυρικίου για τους όρους της μεταγωγής των υπόπτων πειρατείας και των συναφών κατασχεθέντων περιουσιακών στοιχείων από τη ναυτική δύναμη υπό την ηγεσία της Ευρωπαϊκής Ένωσης στη Δημοκρατία του Μαυρικίου και για τους όρους μεταχείρισης των υπόπτων πειρατείας μετά τη μεταγωγή («συμφωνία»).

               (5)

               Η συμφωνία θα πρέπει να εγκριθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται εξ ονόματος της Ένωσης η συμφωνία μεταξύ της Ευρωπαϊκής Ένωσης και της Δημοκρατίας του Μαυρικίου για τους όρους της μεταγωγής των υπόπτων πειρατείας και των συναφών κατασχεθέντων περιουσιακών στοιχείων από τη ναυτική δύναμη υπό την ηγεσία της Ευρωπαϊκής Ένωσης στη Δημοκρατία του Μαυρικίου και για τους όρους μεταχείρισης των υπόπτων πειρατείας μετά τη μεταγωγή («συμφωνία»).
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία δεσμεύοντας την Ένωση.
   Άρθρο 3
   Ο πρόεδρος του Συμβουλίου προβαίνει, εξ ονόματος της Ένωσης, στην κοινοποίηση που προβλέπεται στο άρθρο 11 παράγραφος 1 της συμφωνίας (2).
   Άρθρο 4
   Η παρούσα απόφαση αρχίζει να ισχύει την ημερομηνία έκδοσής της.

      Βρυξέλλες, 12 Ιουλίου 2011.

            Για το Συμβούλιο

            Ο Πρόεδρος

         J. VINCENT-ROSTOWSKI

      (1)  ΕΕ L 301 της 12.11.2008, σ. 33.

      (2)  Η ημερομηνία υπογραφής της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.
    ---documentbreak---

               30.9.2011

               EL

               Επίσημη Εφημερίδα της Ευρωπαϊκής Ένωσης

               L 254/3

         ΜΕΤΑΦΡΑΣΗ
   ΣΥΜΦΩΝΊΑ
   μεταξύ της Ευρωπαϊκής Ένωσης και της Δημοκρατίας του Μαυρικίου για τους όρους της μεταγωγής των υπόπτων πειρατείας και των συναφών κατασχεθέντων περιουσιακών στοιχείων από τη ναυτική δύναμη υπό την ηγεσία της Ευρωπαϊκής Ένωσης στη Δημοκρατία του Μαυρικίου και για τους όρους μεταχείρισης των υπόπτων πειρατείας μετά τη μεταγωγή
   Η ΕΥΡΩΠΑΪΚΗ ΕΝΩΣΗ (ΕΕ),
   αφενός, και
   Η ΔΗΜΟΚΡΑΤΙΑ ΤΟΥ ΜΑΥΡΙΚΙΟΥ,
   καλούμενη στο εξής «Μαυρίκιος»,
   αφετέρου,
   από κοινού καλούμενες εφεξής «τα μέρη»,
   ΛΑΜΒΑΝΟΝΤΑΣ ΥΠΟΨΗ:
   τις αποφάσεις του Συμβουλίου Ασφαλείας των Ηνωμένων Εθνών (ΑΣΑΗΕ) 1814 (2008), 1838 (2008), 1846 (2008), 1851 (2008) και τις διάδοχες ΑΣΑΗΕ,
   τη σύμβαση των Ηνωμένων Εθνών για το Δίκαιο της Θάλασσας του 1982 (UNCLOS), και ιδίως τα άρθρα 100 έως 107 και το άρθρο 110,
   την κοινή δράση 2008/851/ΚΕΠΠΑ του Συμβουλίου, της 10ης Νοεμβρίου 2008, για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (1) (επιχείρηση EUNAVFOR Atalanta), η οποία τροποποιήθηκε από την απόφαση 2009/907/ΚΕΠΠΑ του Συμβουλίου, της 8ης Δεκεμβρίου 2009 (2),
   το διεθνές δίκαιο των ανθρώπινων δικαιωμάτων, περιλαμβανομένων του διεθνούς συμφώνου του 1966 για τα αστικά και πολιτικά δικαιώματα και της σύμβασης του 1984 κατά των βασανιστηρίων και άλλων τρόπων σκληρής, απάνθρωπης ή ταπεινωτικής μεταχείρισης ή τιμωρίας,
   ότι η παρούσα συμφωνία δεν θίγει τα δικαιώματα και τις υποχρεώσεις των μερών δυνάμει διεθνών συμφωνιών και άλλων πράξεων για τη σύσταση διεθνών δικαστηρίων, συμπεριλαμβανομένου του καταστατικού του Διεθνούς Ποινικού Δικαστηρίου,
   ΣΥΜΦΩΝΟΥΝ ΤΑ ΕΞΗΣ:
   Άρθρο 1
   Σκοπός
   Η παρούσα συμφωνία ορίζει τους όρους και τις λεπτομέρειες για:

               α)

               τη μεταγωγή προσώπων για τα οποία υπάρχουν υποψίες ότι επιχειρούν να διαπράξουν, ότι διαπράττουν ή ότι διέπραξαν πειρατικές επιθέσεις εντός της περιοχής επιχειρήσεων της EUNAVFOR, στην ανοικτή θάλασσα πέραν των χωρικών υδάτων του Μαυρικίου, της Μαδαγασκάρης, των νήσων Κομόρες, των Σεϋχελλών και της νήσου Ρεϋνιόν, και κρατούνται από την EUNAVFOR·

               β)

               τη μεταφορά των συναφών περιουσιακών στοιχείων, τα οποία έχει κατάσχει η EUNAVFOR, από την EUNAVFOR στον Μαυρίκιο, και

               γ)

               τη μεταχείριση των μεταχθέντων.

         Άρθρο 2
   Ορισμοί
   Για τους σκοπούς της παρούσας συμφωνίας νοούνται ως:

               α)

               «ναυτική δύναμη υπό την ηγεσία της Ευρωπαϊκής Ένωσης (EUNAVFOR)» τα στρατιωτικά αρχηγεία της ΕΕ και τα εθνικά σώματα δυνάμεων που συμβάλλουν στην επιχείρηση της ΕΕ «Atalanta», τα σκάφη και τα αεροσκάφη τους και τα περιουσιακά τους στοιχεία·

               β)

               «επιχείρηση» η προετοιμασία, εγκατάσταση, εκτέλεση και υποστήριξη της στρατιωτικής αποστολής που συνιστάται βάσει της κοινής δράσης 2008/851/ΚΕΠΠΑ του Συμβουλίου της ΕΕ και/ή των διαδόχων της·

               γ)

               «εθνικά σώματα δυνάμεων» οι μονάδες και τα σκάφη που ανήκουν στα κράτη μέλη της Ευρωπαϊκής Ένωσης και, όπως αναφέρεται από την ΕΕ, σε άλλα κράτη που συμμετέχουν στην επιχείρηση·

               δ)

               «αποστέλλον κράτος» το κράτος που παρέχει εθνικό σώμα δυνάμεων για την EUNAVFOR·

               ε)

               «πειρατεία» η πειρατεία όπως ορίζεται στο άρθρο 101 της UNCLOS·

               στ)

               «μεταχθείς/μεταγόμενος» κάθε πρόσωπο για το οποίο υπάρχουν υποψίες ότι επιχειρεί να διαπράξει, ότι διαπράττει ή ότι διέπραξε πειρατικές επιθέσεις, το οποίο μετάγεται από την EUNAVFOR στον Μαυρίκιο δυνάμει της παρούσας συμφωνίας.

         Άρθρο 3
   Γενικές αρχές
   1.   Ο Μαυρίκιος μπορεί να δεχθεί, κατόπιν αιτήματος της EUNAVFOR, τη μεταγωγή προσώπων τα οποία κρατούνται από την EUNAVFOR σε σχέση με πειρατικές επιθέσεις και συναφών κατασχεθέντων από την EUNAVFOR περιουσιακών στοιχείων και να προσαγάγει τα εν λόγω πρόσωπα και περιουσιακά στοιχεία ενώπιον των αρμόδιων αρχών του, προκειμένου να διεξαχθεί έρευνα και να ασκηθεί ποινική δίωξη. Η συμφωνία για την αποδοχή μιας προτεινόμενης παράδοσης θα γίνεται κατά περίπτωση από τον Μαυρίκιο, λαμβάνοντας υπόψη όλες τις σχετικές περιστάσεις, μεταξύ των οποίων ο τόπος του συμβάντος.
   2.   Η EUNAVFOR θα μετάγει πρόσωπα αποκλειστικά στις αρμόδιες αρχές επιβολής του νόμου του Μαυρικίου.
   3.   Η μεταγωγή δεν θα διενεργείται πριν οι αρμόδιες αρχές επιβολής του νόμου του Μαυρικίου αποφασίσουν, εντός 5 εργάσιμων ημερών από την ημερομηνία παραλαβής των αποδεικτικών στοιχείων που αποστέλλει η EUNAVFOR, ότι υφίσταται εύλογη προοπτική να εξασφαλιστεί καταδίκη των προσώπων που κρατούνται από την EUNAVFOR.
   4.   Η απόφαση ως προς το αν υφίσταται εύλογη προοπτική να εξασφαλιστεί καταδίκη λαμβάνεται από τις αρμόδιες αρχές επιβολής του νόμου του Μαυρικίου βάσει των αποδεικτικών στοιχείων που αποστέλλει η EUNAVFOR μέσω των κατάλληλων διαύλων επικοινωνίας.
   5.   Οι μεταχθέντες τυγχάνουν ανθρώπινης μεταχείρισης, σύμφωνα με τις διεθνείς υποχρεώσεις στον τομέα των ανθρώπινων δικαιωμάτων, ενσωματωμένες στο σύνταγμα του Μαυρικίου, συμπεριλαμβανομένων της απαγόρευσης βασανιστηρίων και κάθε άλλης σκληρής, απάνθρωπης και ταπεινωτικής μεταχείρισης ή τιμωρίας και της απαγόρευσης αυθαίρετης κράτησης, και σύμφωνα με την απαίτηση για την εξασφάλιση δίκαιης δίκης.
   Άρθρο 4
   Μεταχείριση, δίωξη και δίκη των μεταχθέντων
   1.   Σύμφωνα με τις διεθνείς υποχρεώσεις στον τομέα των ανθρώπινων δικαιωμάτων, ενσωματωμένες στο σύνταγμα του Μαυρικίου, κάθε μεταχθείς τυγχάνει ανθρώπινης μεταχείρισης και δεν υποβάλλεται σε βασανιστήρια ή σκληρή, απάνθρωπη ή ταπεινωτική μεταχείριση ή τιμωρία, του παρέχονται δε επαρκής στέγαση, τροφή και πρόσβαση σε ιατρική περίθαλψη και η δυνατότητα να ασκεί τα θρησκευτικά του καθήκοντα.
   2.   Κάθε μεταχθείς προσάγεται αμελλητί ενώπιον δικαστή ή άλλου αξιωματούχου εξουσιοδοτημένου από το νόμο να ασκεί δικαστική εξουσία, ο οποίος αποφαίνεται χωρίς καθυστέρηση όσον αφορά τη νομιμότητα της κράτησής του και διατάσσει την απελευθέρωσή του εφόσον η κράτηση δεν είναι δικαιολογημένη.
   3.   Κάθε μεταχθείς δικαιούται να δικαστεί εντός εύλογου χρονικού διαστήματος ή να αφεθεί ελεύθερος.
   4.   Κάθε μεταχθείς, κατά την εκδίκαση οποιασδήποτε ποινικής κατηγορίας κατ’ αυτού, έχει δικαίωμα να δικαστεί η υπόθεσή του δίκαια και δημόσια, από αρμόδιο, ανεξάρτητο και αμερόληπτο δικαστήριο που έχει συσταθεί νομίμως.
   5.   Κάθε μεταχθείς κατηγορούμενος για ποινικό αδίκημα τεκμαίρεται αθώος μέχρι της νόμιμης αποδείξεως της ενοχής του.
   6.   Κάθε μεταχθείς, κατά την εκδίκαση οποιασδήποτε ποινικής κατηγορίας κατ’ αυτού, δικαιούται τις ακόλουθες στοιχειώδεις εγγυήσεις, υπό συνθήκες πλήρους ισότητας:

               α)

               να πληροφορείται το συντομότερο δυνατόν και λεπτομερώς σε γλώσσα που κατανοεί τη φύση και τους λόγους της κατ’ αυτού κατηγορίας·

               β)

               να του παρέχονται επαρκής χρόνος και όλες οι διευκολύνσεις για την προετοιμασία της υπεράσπισής του και να μπορεί να επικοινωνεί με συνήγορο της επιλογής του·

               γ)

               να δικάζεται χωρίς αδικαιολόγητη καθυστέρηση·

               δ)

               να παρίσταται στη δίκη και να υπερασπίζεται τον εαυτό του αυτοπροσώπως ή με τη βοήθεια συνηγόρου της επιλογής του· εάν δεν έχει συνήγορο, να ενημερώνεται για το δικαίωμα αυτό· και να διορίζεται συνήγορός του αυτεπαγγέλτως σε κάθε περίπτωση που αυτό απαιτείται για το συμφέρον της δικαιοσύνης, χωρίς ο κατηγορούμενος να βαρύνεται με την αμοιβή του εάν δεν έχει την οικονομική δυνατότητα να τον πληρώσει·

               ε)

               να εξετάζει ή να αναθέτει την εξέταση όλων των αποδεικτικών στοιχείων που χρησιμοποιούνται εναντίον του, περιλαμβανομένων των ένορκων βεβαιώσεων των μαρτύρων που προέβησαν στη σύλληψή του, και να επιτυγχάνει την παρουσία και την εξέταση μαρτύρων υπεράσπισής του, υπό τις ίδιες προϋποθέσεις με τους μάρτυρες κατηγορίας·

               στ)

               να του παρέχεται δωρεάν συνδρομή διερμηνέα εάν δεν κατανοεί ή δεν ομιλεί τη γλώσσα που χρησιμοποιείται στο δικαστήριο·

               ζ)

               να μην εξαναγκάζεται να μαρτυρήσει κατά του εαυτού του ή να ομολογήσει την ενοχή του.

         7.   Επιτρέπεται σε κάθε μεταχθέντα που έχει καταδικασθεί για έγκλημα το δικαίωμα να ζητήσει επανεξέταση ή να ασκήσει έφεση κατά της καταδίκης και της ποινής του ενώπιον δικαστηρίου ανώτερου βαθμού σύμφωνα με τη νομοθεσία του Μαυρικίου.
   8.   Ο Μαυρίκιος δύναται, κατόπιν διαβούλευσης με την ΕΕ, να μεταγάγει κάθε μεταχθέντα που έχει καταδικασθεί και εκτίει ποινή στον Μαυρίκιο σε άλλο κράτος που εγγυάται τον σεβασμό των προαναφερόμενων κανόνων ανθρώπινων δικαιωμάτων, με σκοπό την έκτιση του υπολοίπου της ποινής σε αυτό το άλλο κράτος. Σε περίπτωση σοβαρών ανησυχιών για την κατάσταση των ανθρώπινων δικαιωμάτων σε αυτό το άλλο κράτος, η μεταγωγή δεν θα πραγματοποιείται πριν από την εξεύρεση ικανοποιητικής λύσης μέσω διαβουλεύσεων μεταξύ των μερών, ώστε να καθησυχασθούν οι εκφρασθείσες ανησυχίες.
   Άρθρο 5
   Θανατική ποινή
   Ουδείς μεταχθείς κατηγορείται, σύμφωνα με την πράξη του Μαυρικίου για την κατάργηση της θανατικής ποινής, για αδίκημα που επισύρει τη θανατική ποινή, ούτε καταδικάζεται στην ποινή αυτή, ούτε του επιβάλλεται η θανατική ποινή.
   Άρθρο 6
   Αρχεία και κοινοποιήσεις
   1.   Κάθε μεταγωγή αποτελεί αντικείμενο κατάλληλου εγγράφου, υπογεγραμμένου από αντιπρόσωπο της EUNAVFOR και από αντιπρόσωπο των αρμόδιων αρχών επιβολής του νόμου του Μαυρικίου.
   2.   Η EUNAVFOR παρέχει στον Μαυρίκιο αρχεία κράτησης σχετικά με κάθε μεταχθέντα. Τα αρχεία αυτά περιλαμβάνουν, κατά το δυνατόν, περιγραφή της σωματικής κατάστασης του μεταχθέντος κατά τη διάρκεια της κράτησης, το χρόνο της μεταγωγής στις αρχές του Μαυρικίου, τον λόγο της κράτησής του, τον χρόνο και τον τόπο όπου κρατήθηκε αρχικά και κάθε απόφαση σχετική με την κράτησή του.
   3.   Ο Μαυρίκιος είναι υπεύθυνος για την τήρηση ακριβούς αρχείου του κάθε μεταχθέντος, το οποίο περιγράφει μεταξύ άλλων κάθε κατασχεθέν περιουσιακό στοιχείο, τη σωματική κατάσταση του προσώπου, την ακριβή τοποθεσία των τόπων κράτησής του, τις κατηγορίες που του έχουν απαγγελθεί και τις σημαντικές αποφάσεις που ελήφθησαν κατά τη διάρκεια της δίωξης και της δίκης του.
   4.   Τα αρχεία αυτά καθίστανται διαθέσιμα στους αντιπροσώπους της ΕΕ και της EUNAVFOR κατόπιν γραπτού τους αιτήματος προς το Υπουργείο Εξωτερικών του Μαυρικίου.
   5.   Επιπροσθέτως, ο Μαυρίκιος γνωστοποιεί στην ΕΕ και την EUNAVFOR τον τόπο κράτησης κάθε προσώπου το οποίο μετάγεται δυνάμει της παρούσας συμφωνίας, οποιαδήποτε επιδείνωση της σωματικής του κατάστασης και κάθε καταγγελία ανάρμοστης μεταχείρισης. Οι αντιπρόσωποι της ΕΕ και της EUNAVFOR έχουν δυνατότητα πρόσβασης σε κάθε μεταχθέντα δυνάμει της παρούσας συμφωνίας για όσο διάστημα το πρόσωπο αυτό τελεί υπό κράτηση και έχουν δικαίωμα να το ανακρίνουν.
   6.   Επιτρέπεται σε εθνικές και διεθνείς ανθρωπιστικές οργανώσεις, κατόπιν αιτήματός τους, να επισκεφθούν μεταχθέντες δυνάμει της παρούσας συμφωνίας.
   7.   Προκειμένου να εξασφαλισθεί ότι η EUNAVFOR θα είναι σε θέση να παράσχει εγκαίρως συνδρομή στον Μαυρίκιο με την παράσταση μαρτύρων της EUNAVFOR και την παροχή σχετικών αποδεικτικών στοιχείων, ο Μαυρίκιος κοινοποιεί στην EUNAVFOR την πρόθεσή του να κινήσει διαδικασίες ποινικής εκδίκασης κατά κάθε μεταχθέντος, καθώς και τις προθεσμίες για την προσκόμιση και την εξέταση των αποδεικτικών στοιχείων.
   Άρθρο 7
   Συνδρομή ΕΕ και EUNAVFOR
   1.   Η EUNAVFOR παρέχει, εντός των ορίων των μέσων και των δυνατοτήτων της, κάθε συνδρομή στον Μαυρίκιο ενόψει της έρευνας σχετικά με μεταχθέντες και της ποινικής δίωξής τους.
   2.   Ειδικότερα, η EUNAVFOR:

               α)

               διαβιβάζει τα αρχεία κράτησης που τηρούνται σύμφωνα με το άρθρο 6 παράγραφος 2 της παρούσας συμφωνίας·

               β)

               επεξεργάζεται τα αποδεικτικά στοιχεία σύμφωνα με της απαιτήσεις των αρμόδιων αρχών του Μαυρικίου, όπως συμφωνείται στις εκτελεστικές ρυθμίσεις που αναφέρονται στο άρθρο 10·

               γ)

               προσκομίζει μαρτυρικές καταθέσεις ή ένορκες βεβαιώσεις από το προσωπικό της EUNAVFOR που συμμετείχε σε οποιοδήποτε περιστατικό σε σχέση με το οποίο μετήχθησαν πρόσωπα δυνάμει της παρούσας συμφωνίας·

               δ)

               προσπαθεί να προσκομίζει καταθέσεις μαρτύρων ή ένορκες βεβαιώσεις από άλλους μάρτυρες που δεν βρίσκονται στον Μαυρίκιο·

               ε)

               διατηρεί ή διαβιβάζει όλα τα σχετικά κατασχεθέντα περιουσιακά στοιχεία, πειστήρια, φωτογραφίες και κάθε αντικείμενο αποδεικτικής αξίας που βρίσκεται στην κατοχή της EUNAVFOR·

               στ)

               εξασφαλίζει την παράσταση μαρτύρων από το προσωπικό της EUNAVFOR, όταν χρειάζεται, με σκοπό την κατάθεση στο δικαστήριο (ή με ζωντανή τηλεοπτική σύνδεση ή με κάθε άλλο εγκεκριμένο τεχνολογικό μέσο) κατά τη διάρκεια της δίκης·

               ζ)

               διευκολύνει την παράσταση άλλων μαρτύρων, όταν χρειάζεται, με σκοπό την κατάθεση στο δικαστήριο (ή με ζωντανή τηλεοπτική σύνδεση ή με κάθε άλλο εγκεκριμένο τεχνολογικό μέσο) κατά τη διάρκεια της δίκης·

               η)

               διευκολύνει την παρουσία των διερμηνέων που απαιτούνται από τις αρμόδιες αρχές του Μαυρικίου με σκοπό την επικουρία των ερευνών και των δικών σχετικά με μεταχθέντες.

         3.   Εφόσον δεν παρέχονται πόροι από άλλους χρηματοδότες, τα μέρη προβαίνουν, σύμφωνα με τις εφαρμοστέες διαδικασίες, σε εκτελεστικές ρυθμίσεις για τη χρηματοοικονομική, τεχνική και λοιπή συνδρομή για τη μεταφορά, κράτηση, έρευνα, δίωξη και δίκη των μεταχθέντων. Οι εν λόγω εκτελεστικές ρυθμίσεις θα έχουν επίσης ως σκοπό την κάλυψη της τεχνικής και υλικοτεχνικής υποστήριξης του Μαυρικίου στους τομείς της αναθεώρησης της νομοθεσίας, της εκπαίδευσης ανακριτών και εισαγγελέων, των ερευνητικών και δικαστικών διαδικασιών και, ειδικότερα, των ρυθμίσεων για την αποθήκευση και την παράδοση αποδεικτικών στοιχείων και των διαδικασιών άσκησης έφεσης. Επιπλέον, αυτές οι εκτελεστικές ρυθμίσεις θα αποσκοπούν στην παροχή πρόβλεψης για τον επαναπατρισμό των μεταχθέντων σε περίπτωση αθώωσης ή μη δίωξης, τη μεταγωγή τους για ολοκλήρωση της ποινής σε άλλο κράτος ή τον επαναπατρισμό τους μετά την έκτιση της ποινής φυλάκισής τους στον Μαυρίκιο.
   Άρθρο 8
   Σχέσεις με άλλα δικαιώματα των μεταχθέντων
   Κανένα στοιχείο της παρούσας συμφωνίας δεν προορίζεται να παρεκκλίνει ούτε δύναται να ερμηνευθεί ως παρέκκλιση από οποιοδήποτε δικαίωμα ενδέχεται να έχει ο μεταχθείς δυνάμει της εφαρμοστέας εσωτερικής ή διεθνούς νομοθεσίας.
   Άρθρο 9
   Σύνδεσμος και διαφορές
   1.   Κάθε ζήτημα που προκύπτει από την εφαρμογή της παρούσας συμφωνίας εξετάζεται από κοινού από τις αρμόδιες αρχές του Μαυρικίου και της ΕΕ.
   2.   Εν απουσία πρότερης διευθέτησης, οι διαφορές επί της ερμηνείας ή της εφαρμογής της παρούσας συμφωνίας διευθετούνται αποκλειστικά με διπλωματικά μέσα μεταξύ των αντιπροσώπων του Μαυρικίου και της ΕΕ.
   Άρθρο 10
   Εκτελεστικές ρυθμίσεις
   1.   Για τους σκοπούς της εφαρμογής της παρούσας συμφωνίας, τα επιχειρησιακά, διοικητικά και τεχνικά θέματα μπορούν να αποτελούν το αντικείμενο εκτελεστικών ρυθμίσεων που θα συνάπτονται μεταξύ των αρμόδιων αρχών του Μαυρικίου, αφενός, και των αρμόδιων αρχών της ΕΕ και των αποστελλόντων κρατών, αφετέρου.
   2.   Οι εκτελεστικές ρυθμίσεις μπορούν να καλύπτουν, μεταξύ άλλων:

               α)

               την ακριβή μνεία των αρμόδιων αρχών επιβολής του νόμου του Μαυρικίου, στις οποίες η EUNAVFOR μπορεί να μεταγάγει πρόσωπα·

               β)

               τις εγκαταστάσεις στις οποίες θα κρατούνται οι μεταχθέντες·

               γ)

               τον χειρισμό εγγράφων, περιλαμβανομένων των σχετικών με τη συλλογή αποδείξεων, τα οποία διαβιβάζονται στις αρμόδιες αρχές επιβολής του νόμου του Μαυρικίου κατά τη μεταγωγή προσώπου·

               δ)

               τα σημεία επαφής για τις κοινοποιήσεις·

               ε)

               έντυπα που χρησιμοποιούνται για τις μεταγωγές·

               στ)

               την παροχή τεχνικής βοήθειας, εμπειρογνωμοσύνης, εκπαίδευσης και άλλη συνδρομή που αναφέρεται στο άρθρο 7, η οποία θα παρέχεται κατόπιν αιτήματος του Μαυρικίου, προκειμένου να επιτευχθούν οι σκοποί της παρούσας συμφωνίας.

         Άρθρο 11
   Έναρξη και λήξη ισχύος της συμφωνίας
   1.   Η παρούσα συμφωνία εφαρμόζεται προσωρινά από την ημέρα της υπογραφής της και τίθεται σε ισχύ όταν καθένα από τα μέρη κοινοποιήσει στο άλλο ότι έχει ολοκληρώσει τις εσωτερικές του διαδικασίες για την επικύρωση της συμφωνίας.
   2.   Η παρούσα συμφωνία παραμένει σε ισχύ έως ότου η EUNAVFOR γνωστοποιήσει τη λήξη της επιχείρησης. Εντούτοις, οποιοδήποτε από τα μέρη μπορεί να καταγγείλει γραπτώς την παρούσα συμφωνία. Η καταγγελία αποκτά ισχύ έξι μήνες μετά την ημερομηνία παραλαβής της εν λόγω κοινοποίησης. Σε περίπτωση που η ΕΕ θεωρήσει ότι δικαιολογείται η άμεση καταγγελία της παρούσας συμφωνίας λόγω τροποποίησης του ουσιαστικού ποινικού δικαίου του Μαυρικίου, όπως αναφέρεται στην παρούσα συμφωνία, η ΕΕ δικαιούται να καταγγείλει τη συμφωνία με ισχύ από την ημερομηνία αποστολής της κοινοποίησης. Οποιαδήποτε μεταβολή του ουσιαστικού ποινικού δικαίου του Μαυρικίου δεν θίγει αρνητικά τα άτομα που έχουν ήδη μεταχθεί δυνάμει της παρούσας συμφωνίας.
   3.   Η παρούσα συμφωνία δύναται να τροποποιηθεί με γραπτή συμφωνία των μερών.
   4.   Η λήξη της παρούσας συμφωνίας δεν επηρεάζει τα δικαιώματα ή τις υποχρεώσεις που έχουν προκύψει από την εκτέλεση της συμφωνίας πριν από τη λήξη της, περιλαμβανομένων των δικαιωμάτων κάθε μεταχθέντος για όσο διάστημα τελεί υπό κράτηση ή δικαστική δίωξη στον Μαυρίκιο.
   5.   Μετά τη λήξη της επιχείρησης, κάθε δικαίωμα της EUNAVFOR δυνάμει της παρούσας συμφωνίας δύναται να ασκηθεί από οποιοδήποτε πρόσωπο ή οντότητα που θα οριστεί από τον ύπατο εκπρόσωπο της ΕΕ για θέματα εξωτερικής πολιτικής και πολιτικής ασφαλείας. Το οριζόμενο πρόσωπο ή οντότητα μπορεί να είναι, μεταξύ άλλων, ο διαπιστευμένος στον Μαυρίκιο αρχηγός αποστολής ή μέλος της αντιπροσωπείας της ΕΕ στον Μαυρίκιο ή διπλωμάτης ή προξενικός υπάλληλος κράτους μέλους της ΕΕ. Μετά τη λήξη της επιχείρησης, όλες οι κοινοποιήσεις που θα αποστέλλονταν στην EUNAVFOR δυνάμει της παρούσας συμφωνίας θα αποστέλλονται στον ύπατο εκπρόσωπο της ΕΕ για θέματα εξωτερικής πολιτικής και πολιτικής ασφαλείας.

      Έγινε στο Πορ Λουί στις δεκατέσσερις Ιουλίου του έτους δύο χιλιάδες έντεκα, σε δύο πρωτότυπα, το καθένα στην αγγλική γλώσσα.

            Για την Ευρωπαϊκή Ένωση

            Για τον Μαυρίκιο

      (1)  ΕΕ L 301 της 12.11.2008, σ. 33, όπως διορθώθηκε στην ΕΕ L 253 της 25.9.2009, σ. 18.

      (2)  ΕΕ L 322 της 9.12.2009, σ. 27.